open-index/open-wikipedia-markdown huggingface dataset:
છોટુભાઈ પુરાણી

**છોટુભાઈ પુરાણી** (૧૩ જુલાઇ ૧૮૮૫ - ૨૨ ડિસેમ્બર ૧૯૫૦) ગુજરાતમાં વ્યાયામ પ્રવૃત્તિના પ્રણેતા, સ્વતંત્રતા સેનાની અને સાહિત્યકાર હતા.

## જીવન 
### પ્રાંરભિક જીવન 
તેમનો જન્મ ૧૩ જુલાઇ ૧૮૮૫ના રોજ તેમના મોસાળ ડાકોર ખાતે બાલકૃષ્ણ નરભેરામ પુરાણી અને પ્રસન્નલક્ષ્મીને ત્યાં થયો હતો. તેમના માતા તેઓ માત્ર બે વર્ષની વયના હતા, ત્યારે મૃત્યુ પામ્યા હતાં.

### શિક્ષણ 
એમણે પ્રાથમિક શિક્ષણ ડાકોર ખાતે લીધું હતું. પછી તેઓ પિતા સાથે જામનગર ગયા હતા અને ત્યાં એમણે મેટ્રિકની પરીક્ષા પાસ કરી હતી. ત્યારબાદ અમદાવાદની ગુજરાત કોલેજમાં દાખલ થયા હતા. ઇતર પ્રવૃત્તિઓમાં ઘેલું લાગવાને કારણે તેઓ ઇન્ટરમાં પાસ થઈ શક્યા ન હતા અને આથી અમદાવાદ છોડી વડોદરાની કોલેજમાં દાખલ થયા હતા. ત્યાંથી તેઓ મુંબઈની કોલેજમાંથી જીવવિજ્ઞાનના સ્નાતક થયા હતા અને નારાયણ વાસુદેવ પુરસ્કાર મેળવ્યો હતો. તેમના ભાઈ અંબાલાલ પુરાણી સાથે મળીને તેમણે ગુજરાતમાં વિવિધ સ્થળોએ અખાડાની સ્થાપના કરી હતી. ૧૯૧૦માં તેઓ લાહોરની દયાનંદ એંગ્લો વૈદિક કોલેજમાં જીવવિજ્ઞાનના અધ્યાપક તરીકે જોડાયા. આ દરમિયાન તેઓ પંજાબના ક્રાંતિકારીઓના સંપર્કમાં આવ્યા હતા. ૧૯૧૬માં તેઓ વડોદરા પરત આવ્યા હતા. ૧૯૧૮માં તેમણે ભરૂચમાં કેળવણી મંડળની સ્થાપના કરી અને નાગરિકો માટે ઉદ્યોગ દ્વારા કેળવણીનો પ્રયોગ શરૂ કર્યો. તેઓ રમત દ્વારા કેળવણીના ચુસ્ત હિમાયતી હતા. ૧૯૩૭માં અમદાવાદમાં તેમણે કાંકરિયા તળાવ પાસે વ્યાયામ વિદ્યાલય શરૂ કરેલું. રાજપીપળામાં તેમણે સૌપ્રથમ વ્યાયામ દ્વારા સ્નાતક થવાનો અભ્યાસક્રમ ધરાવતી કોલેજની સ્થાપના કરી હતી.

તેમણે ભારતની સ્વતંત્રતાની ચળવળમાં સક્રિય પણે ભાગ લીધો હતો. ૧૯૦૮માં તેઓ ક્રાંતિકારીઓના સંગઠનમાં જોડાયા હતા. ગાંધીજીના પ્રભાવ હેઠળ તેમણે ૧૯૩૦ની સવિનય કાનૂનભંગની ચળવળમાં ભાગ લીધો હતો અને કારાવાસમાં ગયા હતા. ૧૯૪૦ના વ્યક્તિગત સત્યાગ્રહમાં તેમણે ભાગ લીધો અને ૧૯૪૨ની હિંદ છોડો ચળવળમાં ભૂગર્ભમાં રહી વ્યાયામ પ્રવૃત્તિના યુવકોને માર્ગદર્શન આપીને ભાંગફોડની પ્રવૃત્તિની દોરવણી કરી હતી. તેમણે બ્રિટિશ સરકાર સામે ચળવળ માટે રાજદ્રોહ નામની પત્રિકાનું સંચાલન કર્યું હતું.

તેઓ સામાજિક સુધારણા, અસ્પૃશ્યતા નિવારણ, ગ્રામોદ્વાર, કેળવણી, સમાજસેવા જેવી સામાજીક પ્રવૃતિઓમાં જીવનભર સંકળાયેલા રહ્યા હતા.

## સાહિત્ય સર્જન 
તેમણે વ્યાયામ પ્રવૃત્તિની સાથે સાહિત્ય સર્જન પણ કર્યું હતું.

* ઉષ્મા (૧૯૦૭)
* આર્થિક દ્રષ્ટિએ વનસ્પતિ શાસ્ત્ર (૧૯૧૨)
* મોન્ટેસરી શિક્ષણ પદ્ધતિ (૧૯૧૭)
* ગુજરાતી વાચનમાળા (૧૯૨૫)
* પ્રાકૃતિક ભૂગોળ (૧૯૨૫)
* હિન્દનો પ્રાચીન ઇતિહાસ (૧૯૩૨)

## અવસાન 
તેમનું અવસાન ૨૨ ડિસેમ્બર ૧૯૫૦ના રોજ મુંબઈ ખાતે થયું હતું.

## સન્માન 
વડોદરા ખાતે અકોટા વિસ્તારમાં આવેલા રમત-ગમતના મેદાનનું નામકરણ 'શ્રી છોટુભાઈ પુરાણી પેવિલિયન' કરવામાં આવ્યું છે. રાજપીપળામાં તેમણે સ્થાપેલી કોલેજને તેમના અવસાન પછી 'છોટુભાઈ પુરાણી વ્યાયામ મહાવિદ્યાલય' નામ અપાયું હતું.

## સંદર્ભ 
શ્રેણી:ગુજરાતી વ્યક્તિત્વ
શ્રેણી:ગુજરાતી સાહિત્યકાર
શ્રેણી:કેળવણીકાર
શ્રેણી:૧૯૫૦માં મૃત્યુ
શ્રેણી:૧૮૮૫માં જન્મ
નવિન પટનાયક

**નવિન પટનાયક** ભારતીય રાજકારણી છે. તેઓ હાલના સમયમાં ભારત દેશના આગ્નેય (દક્ષિણ-પૂર્વ) ભાગમાં આવેલા ઑડિશા રાજ્યના મુખ્યમંત્રી છે. તેઓ આ પદ ૫ માર્ચ ૨૦૦૦થી સંભાળી રહ્યા છે. આ ઉપરાંત તેઓ ઑડિશા રાજ્યમાં વ્યાપ ધરાવતા બીજુ જનતા દળ નામથી ઓળખાતા રાજકીય પક્ષના વડા પણ છે. આ દળનું સંગઠન એમણે જ ઊભું કરેલ છે.

## જીવન દર્શન 
નવીન પટનાયકનો જન્મ ઑડિશા રાજ્યના મુખ્ય શહેર એવા કટક ખાતે ૧૬ ઓક્ટોબર ૧૯૪૬ના રોજ થયો હતો. રાજ્યના દિગ્ગજ નેતાઓમાંથી એક એવા ભૂતપૂર્વ મુખ્યમંત્રી બીજુ પટનાયક એમના પિતા હતા. એમની માતાનું નામ જ્ઞાન પટનાયક હતું.

શ્રેણી:ઓરિસ્સાના મુખ્યમંત્રીઓ
શ્રેણી:વ્યક્તિત્વ
શ્રેણી:જીવિત લોકો
ગુજરાત વિધાનસભા ચૂંટણી, ૨૦૧૨

**ગુજરાત વિધાનસભા ચૂંટણી, ૨૦૧૨** ભારત દેશના ગુજરાત રાજ્યમાં બે તબક્કામાં યોજાઈ ગઈ: ૧૩ અને ૧૭ ડિસેમ્બર, ૨૦૧૨. મતોની ગણતરી ૨૦ ડિસેમ્બર, ૨૦૧૨ના રોજ થઈ હતી.

આ ચૂંટણીમાં ગુજરાતના લોકોએ ગુજરાત વિધાનસભાના ૧૮૨ સભ્યો ચૂંટયા. 

આ ચૂંટણીમાં ભાજપના નેતા નરેન્દ્ર મોદી મુખ્યમંત્રી તરીકે ચૂંટાઈ આવ્યા. વિપક્ષ કોંગ્રેસના નેતા શક્તિસિંહ ગોહિલ હતા.

## ગુજરાતની ચૂંટણીની તબક્કાવાર સ્થિતિ
### પહેલો તબક્કો
પહેલા તબક્કાની ચૂંટણી ૧૩ ડિસેમ્બર ૨૦૧૨ના રોજ યોજવામા આવી હતી. જેમાં ભૂતકાળ કરતાં સૌંથી વધુ ૭૦.૭૫% મતદાન કરવામાં આવ્યું હતું. સવારના ત્રણ ક્લાક સુધીમાં ૧૮% જેટલુ  અને બપોરના ૧ વાગ્યાં સુધીમા ૩૮% જેટલુ મતદાન થઈ ગયું હતું. બપોરના ૩ વાગ્યે ટકાવારી ૫૩% સુધી પહોચી ગઇ હતી અને તે અંતે ૭૦.૭૫% એ પહોચી હતી.

#### જિલ્લા અનુસાર મતદાનની વિગતો
#### સૌરાષ્ટ્ર
#### ગ્રામ્ય અમદાવાદ
#### દક્ષિણ ગુજરાત
ભારતીય ચૂંટણી પંચના આંકડા મુજબ, ગુજરાતમાં છેલ્લી ચાર ચૂંટણીથી(૧૯૯૫, ૧૯૯૮, ૨૦૦૨, ૨૦૦૭) સરેરાશ મતદાન ૬૪.૩૯%(૧૯૯૫ માં) થી નીચે આવીને  ૫૯.૭૭%(૨૦૦૭ માં) રહ્યું હતું . 

### બીજો તબક્કો
ગુજરાત વિધાનસભા ચૂંટણી ૨૦૧૨નો બીજો તબક્કામાં પણ મોટા પ્રમાણમાં મતદાનનું વલણ ચાલુ રહ્યું અને મતદાન ૭૧.૮૫% જેટલું થયું. પ્રથમ તબક્કાના ૭૦.૭૫%ના વિક્રમિ મતદાન બાદ, ૧૭ ડિસેમ્બર ૨૦૧૨ના રોજ યોજાયેલ બીજા તબક્કામાં અનેક મહત્ત્વનાં વલણો દેખાયાં, યુવાનો, મહિલાઓ, વૃદ્ધો અને કેટલાક ખરાબ સ્વાસ્થ્ય ધરાવતા મતદારોએ પણ ખૂબ જ ઉત્સાહ અને રસપૂર્વક મતદાન કર્યું.

પ્રથમ તબક્કામાં મતદાન દિવસના અંતિમ કલાકોમાં મોટા પ્રમાણમાં મતદારો મતદાન કરવા આવ્યા હતા આ ચલણ બીજા તબક્કામાં થોડું બદલાયું હતું અને બપોરે એક વાગ્યા સુધીમાં જ મોટા પ્રમાણમાં મતદાન નોંધાયું હતું.

#### બીજા તબક્કામાં જિલ્લાવાર મતદાનની વિગતો
#### અમદાવાદ
#### કચ્છ
#### મધ્ય ગુજરાત
#### ઉત્તર ગુજરાત
ગુજરાત વિધાનસભાની ચૂંટણી ૨૦૧૨માં બીજા તબક્કાના ૭૧.૮૫%ના મતદાન અને પ્રથમ તબક્કાના ૭૦.૭૫%ના મતદાન સાથે કુલ આખરી મતદાન ૭૧.૩૨% થયું હતું.
#### ૧૯૮૦થી ૨૦૧૨ દરમ્યાનની ગુજરાત વિધાનસભા ચૂંટણીના આંકડાઓ
તેથી, ગુજરાત વિધાનસભા ચૂંટણી ૨૦૧૨માં ૭૧.૩૨% મતદાન થયું અને ૧૯૮૦થી શરૂ કરીને પાછલી છ વિધાનસભાની ચૂંટણીની આંકડાકીય માહિતી જોતાં જણાય છે કે તેમાં મોટા પ્રમાણમાં ફેરફારો નોંધાયા. એકંદરે ગુજરાત વિધાનસભા ચૂંટણી ૨૦૧૨ એ ચૂંટણી પંચ અને જવાબદાર સરકારી એકમો, કર્મચારીઓ અને તંત્ર દ્વારા ખૂબ જ સફળ રીતે પૂર્ણ કરવામાં આવી.

ચૂંટણી પંચ દ્વારા ચલાવાયેલ મતદાન હક્ક અંગેના જાગૃતિ અભિયાન અને તેમના દ્વારા મતદારોને અપાયેલ ફોટો ઓળખ કાર્ડે વધુ પ્રમાણમાં મતદાન થવામાં સારી ભૂમિકા ભજવી. એ નોંધવાલાયક છે કે દેશની અન્ય ચૂંટણીઓ કે જેમાં ઉમેદવાર અથવા રાજકીય પક્ષો મતદારોને મતદાન કરવા સક્રિય રહેતા હોય છે જ્યારે ગુજરાત રાજ્યમાં મતદારો પોતાની જાતે જ મતદાન કરવા આવી રહ્યા હોવાનું વલણ કેટલીક ભૂતકાળની ચૂંટણીથી જોવા મળી રહ્યું છે.

## પરિણામ 
મતગણતરી સમગ્ર ગુજરાતમાં એકસાથે દરેક જિલ્લાનાં ચોક્કસ સ્થળોએ ૨૦ ડિસેમ્બર ૨૦૧૨ના રોજ સવારે આઠ વાગ્યે શરૂ થઈ અને સાંજ પહેલાં પૂર્ણ કરવામાં આવી. પરિણામો નીચે મુજબ છે.

* કુલ બેઠકો: ૧૮૨
* પરિણામ જાહેર: ૧૮૨  

ભાજપ ૧૬ બેઠકો પર ૨% કરતાં ઓછા અંતરથી હારી. કોંગ્રેસ ૪૬% બેઠકો પર ૫% કરતાં ઓછા અંતરથી જીત્યું.

## સંદર્ભો
શ્રેણી:ગુજરાતનું રાજકારણ
સિવિલ હોસ્પિટલ, અમદાવાદ

**સિવિલ હોસ્પિટલ, અમદાવાદ** એશિયાનું સૌથી વિશાળ સારવાર કેન્દ્ર છેઅને અમદાવાદ સ્થિત છે. તે ખાસ નિદાન, થેરાપી અને પુનર્વસન દર્દી સરવાર કેન્દ્ર છે. આ કેન્દ્ર કુલ ૧૧૦ એકર જમીન પર ફેલાયેલું છે. તે પ્રતિષ્ઠિત સંસ્થાઓ ગુજરાત મેડિકલ કાઉન્સિલ અને ગુજરાત નર્સિંગ કાઉન્સીલ સંલગ્ન હોસ્પિટલ ધરાવે છે. સિવિલ હોસ્પિટલની નવી ઇમારત અને બાંધકામ હઠીસિંગજી, પ્રેમાભાઇ અને સર્જન જનરલ ડી વિલીના પરોપકારી દાનની મદદના લીધે ૧૯૫૩ માં અસ્તિત્વમાં આવ્યું હતું.

આ હોસ્પિટલ ભારતનું જુનામાં જુનું અને આધુનિક સારવાર કેન્દ્ર છે, જે ૬ થી ૬.૫ લાખ લોકોને અને વાર્ષિક ૭૦,૦૦૦ દર્દીઓને સારવાર આપે છે .ત્યાં એક નવ માળની ઇમારત (૨,૦૦૦ પથારી ધરાવતી) માટે અમદાવાદ સિવિલ હોસ્પિટલની વર્લ્ડ બેન્કની સહાય મેળવવા દરખાસ્ત કરવામાં આવી છે, જેથી તેની ક્ષમતા વધીને ૪૮૦૦ પથારીની થશે. આ હોસ્પિટલ એના ઓછા દરને કારણે ઓછી આવક ધરાવતા લોકો માટે લાભદાયક છે.

## સંદર્ભ 
શ્રેણી:અમદાવાદ
ગુજરાતના શક્તિપીઠો

**ગુજરાતના શક્તિપીઠો**માં ત્રણ સ્થાનોનો સમાવેશ થાય છે.

## અંબાજી શક્તિપીઠ 
ગુજરાતના ઉત્તરે આવેલા બનાસકાંઠા જિલ્લામાં અંબાજીમાં ગબ્બર અથવા આરાસુરના શિખર પર આ શક્તિપીઠ આવેલી છે. એવું કહેવાય છેકે ભગવતી જગદંબાએ અહીંયા આરાસુરનો સંહાર કર્યો હતો. આરાસુર ઉપરાંત માએ મહીષાસુર, ધુમ્રલોચન અને શુંભ-નીશુંભનો નાશ પણ કર્યો હતો. ગબ્બર પર્વતના આરાસુર શિખર પર માતા સતીના હ્રદયનો ભાગ ખરીને પડ્યો હતો. એટલે આ શક્તિપીઠ સર્વે શક્તિપીઠો માં હ્રદય સ્થાન ધરાવે છે. આ મંદિરનો વિસ્તાર ચાચર ચોકના નામથી પણ ઓળખાય છે. આ શક્તિપીઠમાં બાળકૃષ્ણની બાબરી ઉતારવાની સંસ્કારવિધી થયેલી એવો પુરાણોમાં ઉલ્લેખ છે.

## પાવાગઢ શક્તિપીઠ 
પાવાગઢ શક્તિપીઠ પૂર્વ ગુજરાતમાં પાવાગઢ પર્વત પર આવેલી છે. શંકુ આકાર ધરાવતા આ પર્વત પર વિષ્ણુના સુદર્શન ચક્રથી સતિના જમણા પગની આંગળી અહીં પડી હતી. અહીંયા જગતજનની જગદંબા મહાકાળી સ્વરૂપે બીરાજમાન છે. મંદીરમાં ગર્ભગૃહમાં માતાજીની નેત્ર પ્રતીભા બિરાજમાન છે. બે ફુટ જેટલી આ નેત્રપ્રતિભા સ્વયંભુ હોવાનુ મનાય છે. આ મહાકાળી સ્વરૂપે રક્તબીજ નામના રાક્ષસનો સંહાર કર્યો હતો. રક્તબીજને એવુ વરદાન હતુ કે તેના લોહીના દરેક બિંદુમાંથી તેના જેવા જ શક્તિશાળી રાક્ષસ ઊત્પન્ન થાય. મહાકાળી માએ હાથમા ખપ્પર ધારણ કરી રક્તબીજ પર પ્રહાર કર્યો અને તેના લોહીનુ એકપણ ટીપુ પૃથ્વી પર ન પડવા દીધુ અને રક્તબીજનો સંહાર કર્યો. પાવાગઢમાંથી વિશ્વામિત્ર નામનુ ઝરણું નીકળે છે, જે આગળ જઈને વિશ્વામિત્રી નદી બને છે.

## બહુચરાજી શક્તિપીઠ 
આ શક્તિપીઠ મધ્ય ગુજરાતમાં બહુચરાજીમાં આવેલી છે. અહીંના બોરુવનમાં શિવ પત્ની સતીના અંગનો ડાબો હાથ ખરી પડ્યો હતો. આથી આ સ્થળ બાળા (બહુલાનું ટૂકું રુપ) ત્રિપુરા સુંદરીનું પ્રસ્થાપન થયું. આજે આ સ્થળ બહુચરાજી નામે ઓળખાય છે. પુરાણોમાં પૌરષત્વ આપનારી શક્તિ તરીકે માતા બહુચરાનો ઉલ્લેખ છે.

## સંદર્ભ
હરણ

150px|right
**હરણ** એ એક જીવશાસ્ત્ર પ્રમાણે સર્વિડે (Cervidae) કુળમાં આવતું રૂમિનંટ સસ્તન પ્રાણી છે.

હરણ વૈજ્ઞાનિક રીતે કરાયેલ વર્ગીકરણ મુજબ Cervidae પરિવારનું એક સદસ્ય ગણાય છે. માદા હરણને હરણી કહેવામાં આવે છે, જ્યારે નર હરણને હરણ તરીકે જ ઓળખવામાં આવે છે. હરણની પ્રજાતિઓમાં કેટલીય અલગ‌અલગ જાતનાં હરણ જોવા મળે છે. હરણ દુનિયાભરના કેટલાય મહાદ્વીપો પર જોવા મળે છે. આ સ્તનધારી પ્રજાતિ સામાન્ય રીતે જંગલમાં નિવાસ કરે છે. પોતાનો બચાવ કરવા તેના માથા પર શીંગડાં હોય છે. thumb|180px|left|Animals of Hindustan small deer and cows called gīnī, from Illuminated manuscript Baburnama (Memoirs of Babur)

શ્રેણી:જીવશાસ્ત્ર
શ્રેણી:સસ્તન પ્રાણીઓ
વિશાલ-શેખર

વિશાલ-શેખર (વિશાલ ડડલાણી અને શેખર રાવજીઆણી) હિન્દી અને મરાઠી ફિલ્મોની સંગીતકાર બેલડી છે. તેમણે ઘણી સફળ ફિલ્મો જેવી કે ઓમ શાંતિ ઓમ, સલામ નમસ્તે, ટશન, બચના એ હસીનો, રા-વન, વગેરેના સંગીતનુ દિગ્દર્શન કર્યુ છે.

## કારકિર્દી
આ બેલડીએ ફિલ્મ ઝનકાર બિટ્સનુ હિટ ગીત "તુ આશીકી હૈ"નુ નિર્માણ કર્યુ તે પછી બોલીવુડમાં મહત્ત્વનું સ્થાન મેળવ્યું હતું. આ ફિલ્મના સફળ સંગીત દિગ્દર્શન થકી તેમને **ફિલ્મફેર આર ડી બર્મન એવોર્ડ ફોર ન્યુ મ્યુઝીક ટેલેન્ટ** મળ્યો હતો. તેમણે  ફીલ્મ મુસાફીર માટે રજુ કરેલુ સંગીત યુવાનો અને વિદેશમાં લોકપ્રિય બન્યુ હતુ. તેઓએ ભારતીય અવાજ સાથે ટેક્નો સંગીતનુ નિર્માણ કર્યુ હતુ. વર્ષ ૨૦૦૫ આ બેલડી માટે એક સારુ વર્ષ હતું કારણ કે તેઓએ ત્રણ હિટ ફિલ્મો  સલામ નમસ્તે, દસ, અને બ્લફમાસ્ટર માટે સંગીત નિર્માણ કર્યુ હતુ.

વિશાલ ડડલાણી મુંબઈ આધારિત ઈલેક્ટ્રોનિક બેન્ડ પેન્ટાગ્રામના ગાયક પણ  છે.

## અન્ય કાર્ય
વિશાલ-શેખર અમૂલ સ્ટાર વોઇસ ઓફ ઇન્ડીયા મમ્મી કે સુપરસ્ટાર્સ નામક કાર્યક્રમના નિર્ણાયક રહ્યા હતા. તેમણે ઝી ટીવીના રીયાલીટી શો સા રે ગા મા પામાં સાજીદ-વાજીદ સાથે માર્ગદર્શક અને  નિર્ણાયકની ભૂમિકા ભજવી હતી. તેઓ સ્ટાર પ્લસપર પ્રસારિત થયેલી ધારાવાહીક નવ્યાના ટાઇટલ ટ્રેકના ગીતકાર હતા.

તેમણે IPLની ત્રીજી સિઝનનુ થીમ ગીત બનાવ્યુ હતુ અને કોલકાતા નાઈટ રાઇડર્સનુ મુખ્યગીત પણ તેમણે જ રચ્યું હતુ.

મુંબઇ પર  ૨૬ નવેમ્બર ૨૦૦૮ના રોજ થયેલા ત્રાસવાદી હુમલા બાદ વિશાલ ડડલાણીએ રેસ્ક્યુ ઓપરેશન દરમ્યાન જીવંત મીડિયાના કવરેજ પર પ્રતિબંધ માટે અરજી રજૂ કરી હતી.

આ ઉપરાંત તેઓ કૈલાશ ખેરના ગીત 'અલ્લાહ કે બંદે'ના પણ સંગીત નિર્દેશક રહ્યા હતા.

૨૩ જાન્યુઆરી ૨૦૧૨ના રોજ વિશાલ-શેખરે આઈઆઈટી ખડગપુર સ્પ્રીંગ ફેસ્ટ ૨૦૧૨માં પોતાનો રોક શો રજુ કર્યો હતો.

૧ મે ૨૦૧૨ના રોજ મહારાષ્ટ્ર દિવસ પ્રસંગે શેખર રાવજીઆણીએ તેમનો પ્રથમ સોલો મરાઠી આલ્બમ 'સાઝની' પ્રકાશિત કર્યો હતો, જેમાં તેમણે ગીતોને સ્વરબદ્ધ કરવા ઉપરાંત પોતાનો અવાજ પણ આપ્યો હતો.

## સંદર્ભ
શ્રેણી:બોલીવુડ
શ્રેણી:ભારતીય વ્યક્તિત્વ
શ્રેણી:જીવિત લોકો
શ્રેણી:બોલીવુડ પાર્શ્વગાયકો
શ્રેણી:ભારતીય ગાયકો
ઓક્સફોર્ડ યુનિવર્સિટી

**યુનિવર્સિટી ઓફ ઑક્સફર્ડ** (સામાન્ય રીતે **ઑક્સફર્ડ વિશ્વવિદ્યાલય** અથવા ફક્ત **ઑક્સફર્ડ**) એ  ઈંગ્લેન્ડનાં શહેર ઑક્સફર્ડમાં આવેલું એક જગવિખ્યાત વિશ્વવિદ્યાલય છે, જે હાલમાં હયાત હોય તેવા સૌથી જુના વિશ્વવિદ્યાલયોમાં ત્રીજા ક્રમે આવે છે, અને અંગ્રેજી બોલતા દેશોમાં સૌથી જુનું છે.. જો કે તેની સ્થાપનાનો ચોક્કસ દિવસ કે વર્ષ જાણમાં નથી, પરંતુ ઓછામાં ઓછી ૧૧મી સદીથી તેમાં શિક્ષણકાર્ય ચાલી રહ્યું હોવાના પુરાવાઓ છે.આ વિશ્વવિદ્યાલયનો વિકાસ ૧૧૬૭ પછી ખૂબ ઝડપથી થયો, જ્યારે ઈંગ્લેન્ડનાં રાજા હેન્રી બીજાએ અંગ્રેજ વિદ્યાર્થીઓનાં પેરિસ વિશ્વવિદ્યાલયમાં ભણવા જવા પર પ્રતિબંધ લાધ્યો. 
નામનાં અંતે અભ્યાસ કે પદવી દર્શાવતા શબ્દો તરિકે હંમેશા **Oxon.** (કેટિન શબ્દ ઓક્સોનિયેન્સિસ પરથી) વપરાતું આવ્યું છે, જો કે **Oxf** પણ અમુક અધિકૃત પ્રકાશનોમાં વપરાયું છે.

૧૨૦૯માં વિશ્વવિદ્યાલયનાં વિદ્યાર્થીઓ અને ઑક્સફર્ડ શહેરનાં રહેવાસીઓ વચ્ચે થયેલા વિખવાદને કારણે અમુક શિક્ષકો ઇશાન તરફ આવેલા કેમ્બ્રિજ ભાગી ગયા, જ્યાં તેમણે નવા વિશ્વવિદ્યાલયની સ્થાપના કરી, જે આગળ જતાં કેમ્બ્રિજ વિશ્વવિદ્યાલય બન્યું. આ બંને પૌરાણિક વિશ્વવિદ્યાલયો વચ્ચે અનેક સામ્યતા છે, અને સંયુક્ત રીતે તે *ઑક્સબ્રિજ* તરીકે ઓળખાય છે. આ બંને વિશ્વવિદ્યાલયોનાં બ્રિટિશ સંસ્કૃતિ અને ઇતિહાસ સાથેનાં લાંબા સમન્વયની સાથે સાથે, એક-બીજા વચ્ચેની પ્રતિસ્પર્ધા પણ એટલીજ ગાઢ છે.

Most undergraduate teaching at Oxford is organised around weekly essay-based tutorials at self-governing colleges and halls, supported by lectures and laboratory classes organised by University faculties and departments. League tables consistently list Oxford as one of the UK's best universities, and Oxford consistently ranks in the world's top 10. The University is a member of the Russell Group of research-led British universities, the Coimbra Group, the League of European Research Universities, International Alliance of Research Universities and is also a core member of the Europaeum. For more than a century, it has served as the home of the Rhodes Scholarship, which brings students from a number of countries to study at Oxford as postgraduates or a second bachelor's degree.

## ઇતિહાસ 
thumb|left| ઑક્સફર્ડ વિશ્વવિદ્યાલયની રાજમુદ્રા

ઑક્સ્ફર્ડ વિશ્વવિધ્યાલયની સ્થાપનાની તારીખ હજી નક્કી નથી. ઑક્સ્ફર્ડમાં ભણતર ૧૯૦૬ની સાલથી યેનકેન પ્રકારે જીવંત હતુ. Twentieth century Privy Council decisions (such as the abolition of compulsory daily worship, dissociation of the Regius professorship of Hebrew from clerical status, diversion of theological bequests to colleges to other purposes) loosened the link with traditional belief and practice. Although the University's emphasis traditionally had been on classical knowledge, its curriculum expanded in the course of the 19th century to encompass scientific and medical studies.

The mid twentieth century saw many distinguished continental scholars displaced by Nazism and Communism relocating to Oxford.

The list of distinguished scholars at the University of Oxford is long and includes many who have made major contributions to British politics, the sciences, medicine, and literature. More than forty Nobel laureates and more than fifty world leaders have been affiliated with the University of Oxford.

## સંદર્ભ 
શ્રેણી:ઇંગ્લેન્ડ
શ્રેણી:વિદેશી યુનિવર્સિટીઓ
ભારતના રાષ્ટ્રપતિઓની યાદી

આ ભારતના રાષ્ટ્રપતિઓની યાદી છે.

;સંજ્ઞાઓ
- કાર્યકાળ દરમિયાન અવસાન- રાજીનામું

## ભારતના રાષ્ટ્રપતિઓ 
## આ પણ જુઓ 
* ભારતના ઉપરાષ્ટ્રપતિઓની યાદી

## સંદર્ભો
## બાહ્ય કડીઓ
* ભારતના રાષ્ટ્રપતિની અધિકૃત વેબસાઇટ
પોલેંડબોલ

**પોલેંડબોલ**, તેમજ **કંટ્રીબોલ** (અક્ષરશઃ દેશ દડો) તરીકે પ્રચલીત, એ વપરાશકર્તા દ્વારા બનાવેલ ઈંટરનેટ મેમે છે જેનો ઉદભવ જર્મન ઈમેજબોર્ડ ક્રાઉટચેન.નેટ (Krautchan.net) ના /int/ (અક્ષરશઃ /આંતરરાષ્ટ્રીય/) બોર્ડ પર વર્ષ ૨૦૦૯ના બીજા ભાગમાં થયો હતો. આ મેમે અનેક ઓનલાઈન ચિત્રવાર્તા/કોમિક્સમાં પ્રગટ થયું છે, જેમાં દેશોને ગોળાકાર સ્વરુપે દર્શાવામાં આવે છે જે અવારનવાર તૂટેલા અંગ્રેજીમાં રુઢીચુસ્ત રાષ્ટ્રિય પ્રથાઓ અને આંતરરાષ્ટ્રિય સંબંધોની હાંસી ઉડાવતા હોય છે.  આ કોમિક્સ શૈલીનો પોલેંડબોલ અને કંટ્રીબોલ એમ બંને તરીકે ઉલ્લેખ (જેતે કોમિક/ચિત્રવાર્તામાં પોલેંડનો ઉલ્લેખ ન હોય તો પણ) કરી શકાય છે.

## પૃષ્ઠભૂમિ
પોલેંડબોલના મૂળ ઓગષ્ટ ૨૦૦૯માં drawball.com ખાતે પોલેંડ અને સમગ્ર વિશ્વના ઈન્ટરનેટ વપરાશકર્તાઓ વચ્ચે થયેલ સાઈબરયુદ્ધમાં રહેલ છે. તે વેબસાઇટ આભાસી કેનવાસ પૂરું પાડે છે જેના પર ઈન્ટરનેટ વપરાશકર્તાઓ તેમને ગમે તે ચિત્રકામ કરી શકે છે, અન્યોનાં ચિત્રો પર પણ દોરી શકે છે. પોલેંડમાં ઈન્ટરનેટ પર એક વિચાર ઉદ્ભવ્યો કે દડા પર પોલેંડનો ઝંડો ચિતરવો, તેના પરિણામે હજારો પોલીશ ઈન્ટરનેટ વપરાશકર્તાઓએ વેબસાઇટનો કબ્જો લાલ પર સફેદ ચિત્રકામ અને ચિત્રના કેન્દ્રમાં પોલેંડ એવા લખાણ વડે લઈ લીધો. ત્યારબાદ 4chanના સમન્વયની મદદથી તેને વિશાળ નાઝી સ્વસ્તિક વડે ઢાંકી દેવાયું.

ક્રાઉટશાન.નેટ એ એક જર્મન ભાષાનું ઇમેજબોર્ડ છે અવારનવાર અંગ્રેજી જાણતા નેટ વપરાશકર્તાઓ દ્વારા વાપરવામાં આવે છે. પોલેંડબોલના મજાકની શરૂઆત માટે એક *ફાલ્કો* નામના અંગ્રેજને શ્રેય આપવામાં આવે છે. તેણે સપ્ટેમ્બર ૨૦૦૯માં માઈક્રોસોફ્ટ પેઈન્ટની મદદથી *વોયાક* નામક એક પોલ સાથે રાજકીય મજાક માટે ચિત્ર દોર્યું, તે પોલ સમાન બોર્ડ પર કાર્ય કરે છે અને ભાંગ્યાતૂટ્યા અંગ્રેજીમાં યોગદાન આપે છે. ત્યારબાદ રશિયન લોકો દ્વારા પોલેંડબોલ ચિત્રો ઉત્સાહભેર વપરાવા લાગ્યા.

## અન્ય કંટ્રીબોલ
અન્ય દેશોને પણ પોલેંડબોલ તરીકે દર્શાવી શકાય છે પણ તેઓ પણ સામાન્ય રીતે પોલેંડબોલ તરીકે જ ઓળખાય છે

## સંદર્ભ
૨૦૧૨ દિલ્હી બળાત્કાર ઘટના

**૨૦૧૨ દિલ્હી બળાત્કાર ઘટના** એ કિસ્સાના સંદર્ભમાં છે કે જેમાં દિલ્હીમાં અભ્યાસ કરતી એક ૨૩ વર્ષની કિશોરી પર ૬ વ્યક્તિઓ દ્વારા બળાત્કાર ગુજારવામાં આવ્યો હતો.આ ઘટના માત્ર ભારત માટે જ નહીં પણ સમગ્ર વિશ્વ માટે શરમજનક હિંસાત્મક ઘટના હતી.

આ ઘટના બધા ભારતીયો વડે વખોડવામાં આવી હતી. સંસદ સભ્યો સુષ્મા સ્વરાજ, વિ. મૈત્રેયન તેમજ નજ્મા હેપ્તુલ્લાએ આવા ગુના માટે મૃત્યુદંડ સજાની માંગણી કરી હતી. પીડિતાનું સાચું નામ ગુપ્ત રાખવામાં આવ્યું હોવાથી પ્રસાર માધ્યમો દ્વારા તેને દામીની, નિર્ભયા,ભારતની બહાદુર બેટી જેવા નામો અપાયા હતા.thumb|વિરોધ પ્રદર્શન

## ઘટના
પીડિતો, 23 વર્ષીય મહિલા, જ્યોતિસિંહ, અને તેમના મિત્ર, અવિંદ્રા પ્રતાપ પાંડે, દક્ષિણ દિલ્હીના સાકેતમાં લાઇફ ઓફ પાઇ ફિલ્મ જોયા પછી 16 ડિસેમ્બરે, 2012 ના રોજ ઘરે પરત ફરી રહ્યા હતા. તેઓ દ્વારકા માટે મુનિચા ખાતે બંધ-ફરજ ચાર્ટર બસમાં બેઠા હતા, જે આશરે 9.30 વાગ્યે (આઇએસટી) આનંદપ્રતિદિ દ્વારા ચલાવવામાં આવી હતી. ડ્રાઇવર સહિત બસમાં માત્ર છ અન્ય હતા. એક પુરુષ, એક નાનકડાએ મુસાફરોને કહ્યું હતું કે બસ તેમના લક્ષ્ય તરફ જઇ રહી છે. જ્યારે બસ તેના સામાન્ય માર્ગથી અલગ માર્ગ પર્ ગઈ અને તેના દરવાજા બંધ થઈ ગયા ત્યારે તે શંકાસ્પદ બની. જ્યારે તેમણે વિરોધ કર્યો, ડ્રાઈવર સહિત બોર્ડ પર પહેલેથી જ છ માણસોનો સમૂહે દંપતિને ઉશ્કેરાયા, તેઓ પૂછે છે કે તેઓ આટલા રાતમાં એકલા શું કરી રહ્યા હતા. દલીલ દરમિયાન, પાંડે અને પુરુષોના સમૂહ વચ્ચે ઝઘડો થયો.પુરુષોએ બસ ડ્રાઇવરને બસ ચલાવવાનું ચાલુ રાખ્યું, જ્યારે બસ ડ્રાઇવર બસના પાછળના ભાગમાં જ્યોતિને લાકડીથી બાંધી અને બળાત્કાર ગુજાર્યો. તબીબી અહેવાલોએ પાછળથી કહ્યું હતું કે હુમલાને લીધે તેના પેટ, આંતરડા અને જનનાંગોને ગંભીર ઇજા થઇ હતી. પોલીસ અહેવાલો અનુસાર, જ્યોતિએ તેના હુમલાખોરો સામે લડેલી. મરણ બાદ બળાત્કાર અને બળાત્કારનો અંત આવ્યા પછી હુમલાખોરોએ બન્નેને ચાલતી બસમાંથી ફેન્કી દિધા હતા. પછી બસ ડ્રાઇવરએ જ્યોતિ પર બસ ચલાવવાનો કથિત પ્રયાસ કર્યો, પરંતુ તેણીએ તેના પુરુષ મિત્ર દ્વારા એક બાજુ ખેંચાઈ હતી. ગુનેગારોના એક પછીથી વાહનને પુરાવા દૂર કરવા માટે સાફ કર્યા. પોલીસ તેને બીજા દિવસે જપ્ત કરી દીધી.

૨૯ ડીસેમ્બર ૨૦૧૨ ભારતીય સમય પ્રમાણે સવારના ૪.૪૫ વાગ્યે યુવતીએ સિંગાપુરની માઉન્ટ એલિઝાબેથ હોસ્પિટલમાં છેલ્લો શ્વાસ લીધો હતો. મલ્ટીપલ ઓર્ગન ફેલીયર નાં કારણથી મૃત્યું થયું હતું.

## દેશનો ઉકળાટ
આ ઘટનાથી સમગ્ર દેશમાં ખળભળાટ થયો હતો.અલગ-અલગ શહેરોમાં આ ઘટના સામે લોકોએ એકત્રીત થઈને રોષ વ્યક્ત કર્યો હતો. યુવાઓમાં આ બાબતે નોધપાત્ર આક્રોશ જોવા મળયો હતો. દિલ્હીમાં જનાક્રોશ મુખ્ય રીતે અનુભવાયો હતો. દિલ્હીમાં પરિસ્થિતિ સામાન્ય કરવામાં અશ્રુ ગેસ છોડાયા હતા તથા લાઠીચાર્જ કરવામાં આવ્યો હતો અને એક પોલીસ કર્મચારીનું નિધન થયું હતું. ઇન્ડિયા ગેટ અને જંતર મંતર પાસે લોકોએ ખુબજ મોટી સંખ્યામાં એકત્રીત થઇ ન્યાય માટે સુત્રોચ્ચાર કર્યા હતા.

## સજા
૪ દોષિતોને ૨૦મી માર્ચના રોજ ફાંસી અપાઈ હતી અને એક દોષિતે પહેલાં જ આત્મહત્યા કરી લીધી હતી. ૧ ગુનેગાર સગીર હતો અને તેથી તે ગુમનામી જિંદગી જીવી રહ્યો છે.

## સંદર્ભો
શ્રેણી:દિલ્હી
શ્રેણી:મહત્વપૂર્ણ ઘટનાઓ
સરદાર વલ્લભભાઈ પટેલ આંતરરાષ્ટ્રીય હવાઈમથક

**સરદાર વલ્લભભાઈ પટેલ આંતરરાષ્ટ્રીય હવાઈ મથક** (IATA: AMD, ICAO: VAAH) ભારતના ગુજરાત રાજ્યના બે મુખ્ય શહેરો - અમદાવાદ અને રાજધાની ગાંધીનગરને સેવા આપે છે. આ હવાઈમથક અમદાવાદ રેલ્વે સ્ટેશનથી લગભગ ૮ કિમી (૫.૦ માઇલ) દૂર આવેલું છે. તેનુ નામ ભારતના પૂર્વ નાયબ વડાપ્રધાન સરદાર વલ્લભભાઈ પટેલના નામ પરથી રાખવામાં આવ્યુ છે. હવાઈમથક ૧,૧૨૪ એકર (૪.૫૫ કિ.મી) ક્ષેત્રમાં ફેલાયેલુ છે અને તેની ઉડાન પટ્ટી  લાંબી છે. વર્ષ ૨૦૧૪-૧૫માં ૪૮ લાખ પ્રવાસીઓએ આ હવાઈ મથકની સેવા લીધેલી અને આમ પ્રવાસીઓની સંખ્યાની દૃષ્ટિએ આ ભારતનું આઠમું સૌથી વ્યસ્ત હવાઈ મથક ગણાયું છે. અહીંથી રોજના સરેરાશ ૨૫૦ વિમાનો ઉડાન ભરે છે. 

## ઇતિહાસ
આ હવાઈમથકની સ્થાપના સને ૧૯૩૭માં થયેલી, જ્યારે આંતરરાષ્ટ્રીય સેવાની શરૂઆત સને ૧૯૯૨માં થયેલી. તેને આંતરરાષ્ટ્રીય હવાઈમથકનો દરજ્જો ૨૩ મે ૨૦૦૦ના રોજ પ્રાપ્ત થયો. વર્ષ ૨૦૧૦માં આંતરરાષ્ટ્રીય પ્રવાસીઓ માટે નવું ટર્મિનલ ૨ ખુલ્લું મૂકવામાં આવ્યું હતું. સાથે જ સરદાર વલ્લભભાઈ પટેલની  ઊંચી પ્રતિમાનું પણ આ હવાઈ મથક ખાતે અનાવરણ કરવામાં આવ્યું હતું. વર્ષ ૨૦૧૫માં એરપોર્ટ્સ ઓથોરીટી ઓફ ઇન્ડિયા (AAI) દ્વારા આ હવાઈ મથક ઉપરાંત ચેન્નઈ, કોલકાતા અને જયપુરના હવાઈ મથકોનાં ખાનગીકરણની દરખાસ્તો મંગાવવામાં આવી હતી.

## હવાઈ સેવાઓ
### યાત્રી સેવા
## સંદર્ભો
શ્રેણી:અમદાવાદ
શ્રેણી:અમદાવાદમાં પરિવહન
શ્રેણી:ગુજરાતનાં હવાઈમથકો
અલીગઢ પ્રાંત

**અલીગઢ પ્રાંત** (Aligarh division) એ ભારત દેશના ઉત્તર ભાગમાં આવેલા ઉત્તર પ્રદેશ રાજ્યમાં આવેલા વહીવટી પ્રાતો પૈકીનો એક પ્રાંત છે. હાલમાં (૨૦૦૫) આ પ્રાંતમાં નીચે પ્રમાણેના જિલ્લાઓનો સમાવેશ કરવામાં આવેલ છે.

* અલીગઢ જિલ્લો
* એટા જિલ્લો
* મહામયાનગર જિલ્લો (હથરસ જિલ્લો)
* કાંશીરામ નગર જિલ્લો (કાસગંજ જિલ્લો)

શ્રેણી:ઉત્તર પ્રદેશના પ્રાંતો
બસ્તી પ્રાંત

**બસ્તી પ્રાંત** (Basti division) એ ભારત દેશના ઉત્તર ભાગમાં આવેલા ઉત્તર પ્રદેશ રાજ્યમાં આવેલા વહીવટી પ્રાંત પૈકીનો એક પ્રાંત છે. હાલમાં (૨૦૦૫) આ પ્રાંતમાં નીચે પ્રમાણેના જિલ્લાઓનો સમાવેશ કરવામાં આવેલ છે.

* બસ્તી જિલ્લો
* સિદ્ધાર્થનગર જિલ્લો
* સંત કબીર નગર જિલ્લો

શ્રેણી:ઉત્તર પ્રદેશના પ્રાંતો
અયોધ્યા પ્રાંત

**અયોધ્યા પ્રાંત** એ ભારત દેશના ઉત્તર ભાગમાં આવેલા ઉત્તર પ્રદેશ રાજ્યમાં આવેલા વહીવટી પ્રાતો પૈકીનો એક પ્રાંત છે. નવેમ્બર ૨૦૧૮માં આ પ્રાંતનું નામ ફૈજાબાદથી બદલી ને અયોધ્યા કરવામાં આવ્યું હતું. આ પ્રાંતમાં નીચે પ્રમાણેના જિલ્લાઓનો સમાવેશ કરવામાં આવ્યો છે.

* અયોધ્યા જિલ્લો
* આંબેડકર નગર જિલ્લો
* બારાબાંકી જિલ્લો
* સુલ્તાનપુર જિલ્લો
* છત્રપતિ શાહુજીમહારાજ નગર જિલ્લો

શ્રેણી:ઉત્તર પ્રદેશના પ્રાંતો
નાનજીભાઈ કાલિદાસ મહેતા

**નાનજીભાઈ કાલિદાસ મહેતા** એ એક દાનવીર ઉદ્યોગપતિ હતા. તેમણે બ્રિટીશ પૂર્વ આફિક્રામાં *મહેતા ગ્રુપ*ની સ્થાપના કરી હતી, જેનું મુખ્ય મથક હવે ભારતમાં છે.

## પ્રારંભિક જીવન 
એમનો જન્મ પોરબંદર રજવાડાના મુખ્યમથક પોરબંદરથી ૪૦ કિમી દુર આવેલા ગોરાણા ગામમાં ૧૭ નવેમ્બર ૧૮૮૭ના રોજ થયો હતો. તેમની માતાનું નામ જમનાબાઇ હતુ. ૧૩ વર્ષની વયે તેઓ યુગાન્ડા ગયા હતા. 

## કારકિર્દી 
તેમણે વેપારી તરીકે કારકિર્દીની શરૂઆત કરી હતી અને બ્રિટિશ પૂર્વ આફ્રિકામાં શાકભાજી, કપાસ અને શેરડી ઉગાડવાનું સાહસ કર્યું હતું. પાછળથી તેમણે તે પ્રદેશમાં ખાંડ ઉત્પાદન, ચા અને કોફીના વાવેતરમાં પ્રવેશ કર્યો. તેમણે ભારતમાં સિમેન્ટ પ્લાન્ટ, જિનરીઝ, ટેક્સટાઇલ યુનિટ અને ઓઇલ મિલ પણ શરૂ કરી હતી. આ રીતે તેમણે મહેતા ઉદ્યોગ સમૂહની સ્થાપના કરી, જે હવે વિશ્વભરમાં ફેલાયેલું છે. જીંજામાં મૂળજીભાઈ માધવાની ઓફિસના મૂળ મકાન પર નાનજીભાઈનું નામ આજે પણ તેમની મિત્રતાનું ચિહ્ન એવું *દુકા યા કાલિદાસી* તરીકે દેખાય છે.

તેમણે ૧૯૨૪માં કંપાલાથી થોડેક દૂર લુગાઝી ખાતે એક ડુંગર પર *યુગાન્‍ડા સુગર ફેકટરી*ની સ્‍થાપના કરી હતી. ૧૯૧૮ સુધીમાં યુગાન્‍ડામાં ૨૨ (બાવીસ) કપાસ લોઢવાનાં કારખાનાંઓ (જીનિંગ ફેકટરીઓ) ઊભાં કર્યાં હતા. તેઓ યુગાન્ડાના કપાસની જાપાન અને અન્ય સ્થળોએ નિકાસ કરનારા પ્રથમ વેપારી હતા. આ ઉપરાંત, આફ્રિકા ખાતે રબર, ચા અને કોફીનાં ક્ષેત્રો વિકસાવ્યાં હતાં.

૧૯૩૨માં તેમણે પોરબંદરમાં મહારાણા મિલ્સ નામની કપાસની મિલની સ્થાપના કરી હતી, આ માટેની જમીન પોરબંદરના મહારાણા નટવરસિંહજી દ્વારા મામૂલી રકમ લઈને આપવામાં આવી હતી. કંપનીએ ૧૯૪૭માં ભારતીય સ્વતંત્રતા સમયે ૨૫૦૦ કામદારોને રોજગારી આપી હતી. નાનજીભાઈ આર્ય સમાજી હતા અને બ્રાહ્મણો દ્વારા વિરોધ કરવા છતાં દલિતોને નોકરી આપવામાં મહત્વની ભૂમિકા ભજવી હતી. ૧૯૫૬માં તેમણે ગુજરાતમાં સૌરાષ્ટ્ર સિમેન્ટ લિમિટેડની સ્થાપના કરી.

પોરબંદર ખાતે મહાત્મા ગાંધીના જન્મસ્થાનનું કીર્તિમંદિરમાં રૂપાંતર, જવાહરલાલ નેહરુ પ્લૅનેટોરિયમ, ભારત-મંદિર અને મર્હિષ વિજ્ઞાન મહાવિદ્યાલય જેવી સંસ્થાઓની સ્થાપનામાં તેમની અગત્યની ભૂમિકા રહેલી છે.

## અવસાન 
એમનું અવસાન ૮૨ વર્ષની વયે ૨૫મી ઓગસ્ટ, ૧૯૬૯ના દિવસે પોરબંદર ખાતે થયું હતું.

## સન્માન 
મહેતાને બ્રિટન દ્વારા યુગાન્ડામાં તેમના કામ માટે ઑર્ડર ઑફ બ્રિટીશ એમ્પાયર, એમ.બી.ઇ. એનાયત કરાયો હતો. તેમને  શ્રીમાન મહારાણા શ્રી નટવારસિંહજી દ્વારા પોરબંદર રાજ્યના રાજ રત્નનું બિરુદ તથા કવિ કાકા કાલેલકર દ્વારા ધર્મ રત્ન (આસ્થાના રક્ષક)નું બિરુદ પણ આપવામાં આવ્યું હતું.

યુગાન્ડામાં, તેમના મૃત્યુ બાદ, ધ્વજ અડધી કાઠીએ ફરકાવવામાં આવ્યો હતો.

## સંદર્ભ 
શ્રેણી:ગુજરાતી ઉદ્યોગપતિઓ
શ્રેણી:૧૮૮૭માં જન્મ
શ્રેણી:૧૯૬૯માં મૃત્યુ
મુરાદાબાદ પ્રાંત

**મુરાદાબાદ પ્રાંત** (Moradabad division) એ ભારત દેશના ઉત્તર ભાગમાં આવેલા ઉત્તર પ્રદેશ રાજ્યમાં આવેલા વહીવટી પ્રાંતો પૈકીનો એક પ્રાંત છે.

## જિલ્લાઓ 
આ પ્રાંતમાં નીચે પ્રમાણેના જિલ્લાઓનો સમાવેશ કરવામાં આવેલ છે:

* જ્યોતિબા ફુલે નગર જિલ્લો અથવા અમરોહા જિલ્લો
* બિજનૌર જિલ્લો
* મુરાદાબાદ જિલ્લો
* રામપુર જિલ્લો
* સંભલ જિલ્લો અથવા ભીમનગર જિલ્લો

શ્રેણી:ઉત્તર પ્રદેશના પ્રાંતો
વારાણસી પ્રાંત

**વારાણસી પ્રાંત** (Varanasi division) એ ભારત દેશના ઉત્તર ભાગમાં આવેલા ઉત્તર પ્રદેશ રાજ્યમાં આવેલા વહીવટી પ્રાતો પૈકીનો એક પ્રાંત છે.

## જિલ્લાઓ 
આ પ્રાંતમાં નીચે પ્રમાણેના જિલ્લાઓનો સમાવેશ કરવામાં આવેલ છે:

* વારાણસી જિલ્લો
* ચન્દૌલી જિલ્લો
* ગાજીપુર જિલ્લો
* જૌનપુર જિલ્લો

શ્રેણી:ઉત્તર પ્રદેશના પ્રાંતો
પ્રથમ પંચવર્ષીય યોજના

**પ્રથમ પંચવર્ષીય યોજના** ભારત દેશના આયોજન પંચ દ્વારા તૈયાર કરવામાં આવી હતી. યોજનાની મુદત વર્ષ ૧૯૫૧થી ૧૯૫૬ સુધીની રાખવામાં આવી હતી. આ યોજનામાં ખેતીને પ્રાધાન્ય આપવામાં આવ્યું હતું. આ યોજનામાં રૂ. ૨૦૬૯ કરોડ જેટલો ખર્ચ થયો હતો. પ્રથમ પંચવર્ષીય યોજના ના ઉપાધ્યક્ષ કે.સી. નિયોગી હતા. પ્રથમ પંચવર્ષીય યોજના હેરોલ્ડ-ડોમર મોડેલ પર આધારિત હતી.

## પૃષ્ઠભૂમિ 
ભારત દેશમાં આઝાદી પછી પંદરમી માર્ચ, ૧૯૫૦ના રોજ આયોજન પંચની રચના કરવામાં આવી હતી, જેની ભલામણ કે.સી. નિયોગી સમિતિએ કરી હતી. આયોજન પંચના અધ્યક્ષ વડાપ્રધાન હોય છે. આયોજન પંચ દેશના વિકાસ માટે દૂરલક્ષી યોજના, પંચવર્ષીય યોજના તેમજ વાર્ષિક યોજના એમ ત્રણ પ્રકારની યોજનાઓ તૈયાર કરતું હતું.

શ્રેણી:ભારત
શ્રેણી:સરકારી યોજનાઓ
ચીપકો આંદોલન

**ચીપકો આંદોલન** વૃક્ષોને કપાતા બચાવવાનું આંદોલન હતું.

હિમાલયના પર્વતોમાં દેવદારના જંગલોને બચાવવા હાલના ઉત્તરાખંડ રાજ્યના તેહરી ગઢવાલ જિલ્લાના વૃક્ષપ્રેમી લોકોએ સુંદરલાલ બહુગુણા, જેઓ ગાંધીવાદી અને તત્વચિતંક હતા, તેઓની અપીલથી ઇન્દિરા ગાંધીએ તેઓને આ ચળવળની આગેવાની આપી હતી. ચંડીપ્રસાદના નેતૃત્વ હેઠળ *ચીપકો આંદોલન* શરૂ થયેલું. આ આંદોલન ઇ.સ. ૧૯૭૩માં થયું હતું, જયારે સ્થાનિક લોકો અને જંગલમાં કાપવા ગયેલા કોન્ટ્રકટર વચ્ચે તકરાર થઇ. એક દિવસ ગામના પુરુષોની ગેરહાજરીમાં કોન્ટ્રાક્ટરના મજૂરો વૃક્ષો કાપવા જંગલમાં દેખાયા, પરંતુ તરત જ ગામોમાંથી સ્ત્રીઓ જંગલમાં પહોંચી અને કપાતા વૃક્ષોને મજૂરોથી બચાવવા બાથ ભીડી આલિંગન આપ્યું અને જંગલના વૃક્ષોનો બચાવ કર્યો.

## સંદર્ભ 
શ્રેણી:ઉત્તરાખંડ
કાસગંજ જિલ્લો

**કાસગંજ જિલ્લો** અથવા **કાંશીરામ નગર જિલ્લો** ભારત દેશના ઉત્તર ભાગમાં આવેલા સૌથી મોટા એવા ઉત્તર પ્રદેશ રાજ્યમાં આવેલા કુલ ૭૫ (પંચોતેર) જિલ્લાઓ પૈકીનો એક મહત્વનો જિલ્લો છે. કાંશીરામ નગર જિલ્લાનું મુખ્ય મથક કાસગંજ નગરમાં આવેલું છે.

આ જિલ્લાની રચના ૧૫મી એપ્રિલ, ૨૦૦૮ના રોજ કરવામાં આવેલ છે. 

શ્રેણી:ઉત્તર પ્રદેશના જિલ્લાઓ
આયોજન પંચ

thumb|નિમણૂક થયા પછી આયોજન પંચના સભ્યો તત્કાલીન વડાપ્રધાન મનમોહન સિંઘ સાથે
ભારત દેશમાં આઝાદી પછી પંદરમી માર્ચ, ૧૯૫૦ના રોજ **યોજના આયોગ**ની રચના કરવામાં આવી હતી. આ આયોગના અધ્યક્ષ વડાપ્રધાન હોય છે. આ ઉપરાંત એના ઉપાધ્યક્ષ હોય છે. એમની સાથે અર્થશાસ્ત્ર, આંકડાશાસ્ત્ર, વ્યવસ્થાપન અને જાહેર વહીવટ જેવાં ક્ષેત્રોનાં નિષ્ણાંત સભ્યો તેમાં કામ કરે છે. 

યોજના આયોગ દેશના વિકાસ માટે દૂરલક્ષી યોજના, પંચવર્ષીય યોજના તેમજ વાર્ષિક યોજના એમ ત્રણ પ્રકારની યોજનાઓ તૈયાર કરે છે.

આ આયોગ દ્વારા બાર જેટલી પંચવર્ષીય યોજનાઓ તૈયાર કરી અમલમાં મૂકવામાં આવેલ છે.

ઇ.સ.1 જાન્યુઆરી ૨૦૧૫થી 'યોજના આયોગ'નું સ્થાન 'નીતિ આયોગ' દ્વારા લેવામાં આવ્યું છે.
નીતિ આયોગ ભારત સરકારની નીતિ નિર્માણની થિંક ટેક છે. નીતિ આયોગની અંદર શોધ શાખા, ટીમ ઇન્ડિયા શાખા, પરામર્શ શાખા જેવી શાખાઓનો સમાવેશ થાય છે.

શ્રેણી:ભારત
ગૌરીગંજ

**ગૌરીગંજ** ભારત દેશના ઉત્તર ભાગમાં આવેલા સૌથી મોટા એવા ઉત્તર પ્રદેશ રાજ્યમાં આવેલા કુલ ૭૦ (સિત્તેર) જિલ્લાઓ પૈકીનો એક એવા અમેઠી જિલ્લામાં આવેલું એક મહત્વનું શહેર છે. આ શહેર ખાતે અમેઠી જિલ્લાનું વહીવટી મુખ્ય મથક આવેલું છે. 

શ્રેણી:ઉત્તર પ્રદેશનાં શહેરો
અમેઠી જિલ્લો

**અમેઠી જિલ્લો** ભારત દેશના ઉત્તર ભાગમાં આવેલા સૌથી મોટા એવા ઉત્તર પ્રદેશ રાજ્યમાં આવેલા કુલ ૭૫ (પંચોતેર) જિલ્લાઓ પૈકીનો એક મહત્વનો જિલ્લો છે. આ જિલ્લાનું મુખ્ય મથક ગૌરીગંજ નગરમાં આવેલું છે.

૨૦૦૨માં આ જિલ્લાનું નામ છત્રપતિ શાહુજીમહારાજ નગર કરવામાં આવ્યું હતું પરંતુ સત્તા બદલાતા ફરી પાછું અમેઠી જિલ્લો કરી દેવામાં આવ્યું હતું.

શ્રેણી:ઉત્તર પ્રદેશના જિલ્લાઓ
કૃષિ યુનિવર્સિટી, સરદારકૃષિનગર દાંતીવાડા

**કૃષિ યુનિવર્સિટી, સરદારકૃષિનગર, દાંતીવાડા** એ ખેતીવાડીલક્ષી શિક્ષણ આપતી સંસ્થાઓનું વ્યવસ્થાપન કરતી વિદ્યાપીઠ છે, જે ભારત દેશના પશ્ચિમ ભાગમાં આવેલા  ગુજરાત રાજ્યના ઉત્તર ભાગમાં આવેલા બનાસકાંઠા જિલ્લાના દાંતીવાડા ગામમાં સરદારકૃષિનગર ખાતે એક વિશાળ સંકુલમાં આવેલી છે. નજીકનું શહેર પાલનપુર લગભગ ૩૦ કિમી. દૂર આવેલું છે.

## ઇતિહાસ
ગુજરાત કૃષિ યુનિવર્સિટીની સ્થાપના જુન, ઇ.સ. ૧૯૭૨માં કરવામાં આવી હતી, તે હેઠળ આ યુનિવર્સિટીનું સંચાલન મે, ૨૦૦૪ સુધી ગુજરાત કૃષિ યુનિવર્સિટી દ્વારા કરવામાં આવતું હતું. ત્યારબાદ યુનિવર્સિટીના ચાર ભાગ પાડી દેવામાં આવ્યા અને જુનાગઢ, નવસારી અને આણંદના કેમ્પસ અલગ યુનિવર્સિટીઓ તરીકે જાહેર કરવામાં આવ્યા.

## શૈક્ષેણીક વિભાગો 
આ સંકુલ કુલ છ કોલેજો ધરાવે છે. એમાં ડિપ્લોમા, સ્નાતક, અનુસ્નાતક અને પી.એચડી. સુધીનાં અભ્યાસની સુવિધાઓનો સમાવેશ થાય છે. ૧૯૯૬ સુધી લગભગ ૮૫૩૨ વિધ્યાર્થીઓ સ્નાતક, ૨૧૫૯ વિધ્યાર્થીઓ અનુસ્નાતક અને ૩૯૩ વિધ્યાર્થીઓ પી.એચડીની પદવી મેળવી ચૂક્યા છે.

* સી.પી. કોલેજ ઓફ એગ્રીકલ્ચર
* કોલેજ ઓફ વેટરનરી એન્ડ એનિમલ હસબન્ડરી
* અસ્પી કોલેજ ઓફ હોમસાયન્સ
* કોલેજ ઓફ એગ્રી-બિઝનેશ મેનેજમેન્ટ
* કોલેજ ઓફ હોર્ટિકલ્ચર
* કોલેજ ઓફ એન્વાર્યમેન્ટલ એન્જિનિયરીંગ

## બાહ્ય કડીઓ 
* કૃષિ યુનિવર્સિટી, દાંતીવાડાની અધિકૃત વેબસાઇટ

## સંદર્ભ
શ્રેણી:ખેતીવાડી શિક્ષણ
શ્રેણી:ગુજરાતની યુનિવર્સિટીઓ
શ્રેણી:બનાસકાંઠા જિલ્લો
આગ્રા પ્રાંત

]]
**આગ્રા પ્રાંત** (Agra division) એ ભારત દેશના ઉત્તર ભાગમાં આવેલા ઉત્તર પ્રદેશ રાજ્યમાં આવેલા વહીવટી પ્રાતો પૈકીનો એક પ્રાંત છે. હાલમાં (૨૦૦૫) આ પ્રાંતમાં નીચે પ્રમાણેના જિલ્લાઓનો સમાવેશ કરવામાં આવેલ છે.

* આગ્રા જિલ્લો
* ફિરોઝાબાદ જિલ્લો
* મથુરા જિલ્લો

શ્રેણી:ઉત્તર પ્રદેશના પ્રાંતો
વિરુદ્ધ આહાર

આયુર્વેદ માં કોની સાથે શું ના લેવાય તેની સ્પષ્ટતા કરેલી છે. એને *વિરુધ્ધ આહાર* કહેવામાં આવે છે.

## દૂધ સાથે
કેટલાંક ફળો જેવા કે કેળાં, ખજૂર, લીંબૂ, પપૈયું વગેરે દૂધ સાથે ન ખવાય. દૂધ સાથે ગોળ, લસણ, ડૂંગળી, મૂળા, ગાજર, તુલસી, આદું ન લેવાય તથા દૂધ સાથે-દહીં, છાશ, કઢી, ઢોકળા, અથાણાં વગેરે ખટાશ ન લેવાય તથા દૂધ સાથે માંસ, માછલી, ઇંડા અને કૉડલીવર ઑઈલ ન લેવાય. એ વિરુદ્ધ આહાર છે.

## દહીં સાથે
ગોળ, દૂધ, મૂળા અને કેળાં વિરુદ્ધ આહાર છે.

## ગોળ સાથે
મૂળા, તેલ, લસણ, અડદ, દૂધ અને દહીં વિરુદ્ધ છે.ઘી અને મધ સરખે ભાગે ન લેવાય. ઘી અને મધ સાથે લેવાનું હોય તો વિષમ ભાગે જ લેવું. કાં તો ઘી બમણું લેવું અથવા મધ બમણું લેવું.

## વિરુદ્ધ આહારથી થતાં રોગો
* પેટ (ઉદર) અને ગળાનાં રોગો: જ્વર, ગાંડપણ, સળેખમ, ભગંદર, સોજા, સંગ્રહણી, રક્તપિત્ત, વિસર્પ, ઉદરરોગ, ઇત્યાદિ.
* ચામડીના રોગો: કોઢ, દરાજ, ખસ, ખૂજલી, કરોળિયા, વિદ્રધિ અને ગૂમડાં ઇત્યાદિ.

શ્રેણી:ભોજન
કાજલ ઓઝા-વૈદ્ય

**કાજલ ઓઝા-વૈદ્ય** (૨૯ સપ્ટેમ્બર, ૧૯૬૬) એ જાણીતા ગુજરાતી સાહિત્યકાર છે. તેમનો જન્મ મુંબઇ ખાતે થયો હતો. તેમના પિતાનુ નામ દિગંત ઓઝા છે અને તેઓ ફોટોગ્રાફર સંજય વૈદ્ય સાથે પરણ્યા છે.

## શિક્ષણ અને લેખન
કાજલ ઓઝા-વૈધે તેમની સ્નાતકની ઉપાધી અંગ્રેજી અને સંસ્કૃત વિષય સાથે ૧૯૮૬માં ગુજરાત યુનિવર્સિટીમાંથી પ્રાપ્ત કરી હતી. તેમણે અનુસ્નાતકની ઉપાધી એડવર્ટાઇઝીંગ મેનેજમેન્ટમાં સેંટ ઝેવિયર્સ, મુંબઇ ખાતેથી મેળવી હતી. તેમણે ૭ વર્ષના ટૂંકા સમયગાળામાં ૪૫ પુસ્તકો પ્રકાશિત કર્યા છે કે જેમાં નવલકથાઓ, ટૂંકી વાર્તાઓ, અનુવાદો, નિબંધો, નાટકો અને ૪ ઓડિયો પુસ્તકોના સંગ્રહનો પણ સમાવેશ થાય છે. તેમણે એક લેખક હોવા ઉપરાંત હિન્દી અને ગુજરાતી સિનેમા તેમજ ટેલિવિઝન ક્ષેત્રે કટાર લેખક, કવિ, અભિનેત્રી અને સંચાલક તરીકે પણ યોગદાન આપ્યું છે. આ ઉપરાંત તેમણે ગુજરાત યુનિવર્સિટીમાં અનુસ્નાતક કક્ષાના સ્ક્રિપ્ટ લેખન વિષયમાં મુલાકાતી શિક્ષક તરીકે કાર્ય કર્યુ છે.

## એવોર્ડ
*૧૯૮૧: નેશનલ એવોર્ડ અને નિબંધ લેખન માટે "સંસ્કાર ચંદ્રક" 
*૧૯૮૨: નેશનલ એવોર્ડ અને ટૂંકી વાર્તા લેખન માટે "સંસ્કાર ચંદ્રક" 
*૧૯૮૧-૮૨/૧૯૮૨-૮૩: શ્રેષ્ઠ અભિનેત્રી એવોર્ડ, ગુજરાત યુનિવર્સિટી યુથ ફેસ્ટીવલ 

## પત્રકારત્વ
*સંદેશ
*ગુજરાત ડેઇલી
*લોકસત્તા-જનસત્તા
*ઈન્ડીયન એકસપ્રેક્ષ ,મુંબઇ
*અભિયાન
*સમકાલીન
*સંભવ

## પરફોર્મીંગ આર્ટસ
કાજલ ઓઝા-વૈધે શફી ઇમાનદાર સાથે સહાયક નિર્માતા તરીકે કામ કર્યા બાદ "હમ પ્રોડકશન" ના અંતર્ગત ગુજરાતી નાટકો પણ લખ્યા હતા.

### ટેલિવિઝન અને ટેલિફિલ્મસ
### ધારાવાહિક શ્રેણીઓ
### ફિલ્મ
*દિકરી તો પારકી થાપણ કહેવાય (ગુજરાતી) (સ્ક્રીનપ્લે-સંવાદ)
*ઘાટ (હિન્દી)
*દિવાનગી (હિન્દી) (સહાયક સંવાદ લેખક)

## સર્જન 
## કોફી ટેબલ પુસ્તકો 
* આંસુ
* ચુંબન
* સ્મિત
* પ્રાર્થના
* પ્રેમ

## કટાર લેખન 
* દિવ્ય ભાસ્કર
* ગુજરાત મિત્ર (સુરત)
* કચ્છ-મિત્ર
* જન્મભૂમિ-પ્રવાસી
* કલક્ત્તા હલચલ

આ ઉપરાંત તેમણે 'અંગત- લાઇવ ફોન ઇન કાઉન્સેલીંગ' નામે ટીવી કાર્યક્રમના સંચાલક તરીકે કાર્ય પણ કર્યુ હતુ. હાલમાં તેઓ 'માય એફએઅમ ૯૪.૩ -અમદાવાદ સ્ટેશન' ખાતે *રેડિયો જોકી* તરીકે કાર્ય કરે છે.

## સંદર્ભ
## બાહ્ય કડીઓ
* કાજલ ઓઝા-વૈદ્યની અધિકૃત વેબસાઈટ 

શ્રેણી:ગુજરાતી સાહિત્યકાર
શ્રેણી:ગુજરાતી વ્યક્તિત્વ
શ્રેણી:૧૯૬૬માં જન્મ
અમદાવાદ કલેક્ટર

**અમદાવાદ કલેકટર** એ અમદાવાદ જિલ્લાના કલેક્ટરનું અમદાવાદ શહેરમાં આવેલ મુખ્ય વહીવટી કાર્યાલય છે. તે આશ્રમ રોડ પર સ્થાનિક પરિવહન કચેરી (આર.ટી.ઓ)ની નજીક આવેલી છે. અમદાવાદ કલેક્ટર હેઠળ ૧૧ તાલુકા, ૫૫૪ ગ્રામ પંચાયત, ૧૩ નગર પાલિકા આવે છે.

હાલમાં અમદાવાદના કલેકટર આઇ.એ.એસ. વિજય નહેરા છે.

## બાહ્ય કડીઓ
* અધિકૃત વેબસાઈટ

શ્રેણી:અમદાવાદ જિલ્લો
શ્રેણી:અમદાવાદમાં શાસન અને સત્તા
ઇથિયોપિયા

**ઇથિયોપિયા** (; , '**, )નું અધિકારીક નામ **સંઘીય અને લોકતાંત્રિક ઇથિયોપિયાનું ગણરાજ્ય'* છે, જે *હોર્ન ઓફ આફ્રિકા''માં આવેલો છે.  

## સંદર્ભો
શ્રેણી:દેશ
શ્રેણી:આફ્રિકાના દેશો
આશ્રમ રોડ

**આશ્રમ રોડ** એ ભારત દેશના અમદાવાદ શહેરમાં આવેલ મુખ્ય માર્ગોમાંનો એક છે. આ માર્ગનો મોટો ભાગ સાબરમતી નદીના પશ્ચિમ કિનારાને સમાંતર આવેલો છે. શહેરમાં આવેલી અનેક અગત્યની સંસ્થાઓના કાર્યાલય તથા અનેક સાડીની દુકાનો આ માર્ગ પર આવેલી છે.

આશ્રમ રોડ પર આવેલ અગત્યની ઇમારતો અને સીમાચિહ્નો:

* રિઝર્વ બેંક ઓફ ઇન્ડિયા કાર્યાલય
* સાબરમતી આશ્રમ
* ગુજરાત વિદ્યાપીઠ
* અમદાવાદ કલેક્ટર કાર્યાલય
* આવકવેરા ખાતાની ઓફિસ
* ટાઈમ્સ ઓફ ઇન્ડિયાનું કાર્યાલય
* ગુજરાત ચેમ્બર ઓફ કોમર્સ એન્ડ ઇન્ડસ્ટ્રીસ
* મા. જે. પુસ્તકાલય
* ટાઉન હોલ
* ઓલ ઇન્ડિયા રેડિયો
* સ્થાનિક પરિવહન કચેરી (આર.ટી.ઓ.)
* વાડીલાલ સારાભાઈ કાર્યાલય

શ્રેણી:અમદાવાદ શહેરના વિસ્તારો
સાબરમતી મેરેથોન

**સાબરમતી મેરેથોન**  એ અમદાવાદ ખાતે યોજાતી વાર્ષિક દોડ સ્પર્ધા છે. તેની શરુઆત ૨૦૧૦ માં કરવામાં આવી હતી.તે દર વર્ષે ડિસેમ્બર - જાન્યુઆરી માસ દરમિયાન યોજાય છે. તેમાં સ્થાનિક અને વિદેશી સ્પર્ધકો મોટી સંખ્યામાં ભાગ લે છે. તેનું આયોજન અમદાવાદ મ્યુનિસિપલ કોર્પોરેશન અને અમદાવાદ ડિસ્ટન્સ રનર સાથે મળીને કરે છે.

તેમાં પાંચ પ્રકારની દોડ હોય છે: સંપૂર્ણ મેરેથોન, હાફ-મેરેથોન, ૭ કિમી ડ્રીમરન, ૫ કિમીની અંધજનો માટેની અને ૫ કિમીની અપંગ વ્યક્તિઓ માટેની વ્હીલચેર દોડ.

૨૦૧૧માં ૭૩ વિદેશી સહિત ૮૦૦૦થી વધુ લોકોએ ભાગ લીધો હતો.

૫ જાન્યુઆરી ૨૦૧૪ના દિવસે યોજાયેલ ચોથી આવૃત્તિમાં સત્તર હજાર લોકોએ ભાગ લીધો હતો. ૧૯ જાન્યુઆરીએ સાયકલોથોન પણ યોજાઈ હતી.

૧૫ ફેબ્રુઆરી ૨૦૧૫ના દિવસે યોજાયેલ પાંચમી આવૃત્તિમાં ૭૦૦૦થી વધુ લોકોએ ભાગ લીધો હતો.

## ભૂતકાળના વિજેતાઓ
## બાહ્ય કડીઓ
* સાબરમતી મેરેથોનની વેબસાઈટ 

## સંદર્ભો
શ્રેણી:અમદાવાદ
શ્રેણી:રમત
યશવંત પંડ્યા

**યશવંત પંડ્યા** ગુજરાતી ભાષાના નાટ્ય લેખક હતા. તેમના પ્રથમ એકાંકી *ઝાંઝવાં* વડે જાણીતા બન્યા હતા.

## સર્જન
* નાટકો - પડદા પાછળ, મદનમંદિર, અ.સૌ. કુમારી, રસજીવન, શરતના ઘોડા, સાકરનો શોધનારો
* બાળનાટકો - ત્રિવેણી, ઘર-દીવડી, યશવંત પંડ્યાનાં બાળનાટકો
* પ્રકીર્ણ - ઉપાસના (કાવ્યો, નાટકો, લેખો)

## સંદર્ભ
શ્રેણી:ગુજરાતી સાહિત્યકાર
શ્રેણી:૧૯૦૫માં જન્મ
શ્રેણી:૧૯૫૫માં મૃત્યુ
અવકાશ વિનિયોગ કેન્દ્ર

thumb|right|alt=ISRO Ahmedabad|ISRO Ahmedabad
**અવકાશ વિનિયોગ કેન્દ્ર ** (SAC)(હિન્દી:अंतरिक्ष अनुप्रयोग केंद्र) એ ભારતના અમદાવાદ શહેરમાં આવેલ ભારતીય અંતરિક્ષ અનુસંધાન સંગઠન (ઇસરો)ના હેઠળ આવેલ અનુસંધાન સંસ્થા છે. આ ટેલીકમ્યુનિકેશન, રીમોટ સેન્સિંગ, હવામાનશાસ્ત્ર અને કૃત્રિમ ઉપગ્રહોના ક્ષેત્રમાં  અનુસંધાન, વિકાસ અને અંતરિક્ષ તકનિકી વિજ્ઞાન માટેની ઇસરો સાથે જોડાયેલ અનેક મહત્વના કેન્દ્રોમાનું એક કેન્દ્ર છે. જેમાં જમીન પરની સિસ્ટમ, કુત્રિમ ઉપગ્રહ માટેની સિસ્ટમ અને ઉપયોગકર્તા માટેના હાર્ડવેર અને સોફ્ટવેરનો સમાવેશ થાય છે. 

અવકાશ વિનિયોગ કેન્દ્રની અનેક સિદ્ધિઓમાં ઇનસેટ સેટેલાઇટ માટે સંદેશાવ્યવહાર અને હવામાનશાસ્ત્રના પેલોડ, આઇએરએસ સેટેલાઇટ માટે દ્રશ્યપ્રકાશ અને માઈક્રોવેવ પેલોડનો સમાવેશ થાય છે. આ માટે એશિયા અને પેસિફિક અવકાશવિજ્ઞાન અને તકનિકીશિક્ષણ કેન્દ્રના વિદ્યાર્થીઓ તાલીમ માટે જરૂરી સુવિધાઓ ધરાવે છે. અવકાશ વિનિયોગ કેન્દ્રના ત્રણ કેમ્પસ છે, તેમાંના બે અમદાવાદમાં અને એક દિલ્હી ખાતે આવેલ છે.

## બાહ્ય કડીઓ 
* અધિકૃત વેબસાઈટ 
* ઇસરો અવકાશ વિનિયોગ કેન્દ્ર 
* CSSTEAPની વેબસાઈટ 

શ્રેણી:ઇસરો
હર્ષ બ્રહ્મભટ્ટ

**હર્ષ બ્રહ્મભટ્ટ** (જન્મ: ૩૧ જુલાઈ ૧૯૫૪‌) ગુજરાતી કવિ, ગઝલકાર અને લેખક છે.

## જીવન 
તેમનો જન્મ મહેસાણામાં થયો હતો. તેઓ અમદાવાદમાં ગુજરાત સરકારના વહીવટી વિભાગમાં ફરજ બજાવીને નિવૃત્ત થયા છે અને હાલમાં રીલાયન્સ ઇન્ડસ્ટ્રીઝમાં સલાહકાર છે.

## સર્જન 
એમણે *એકલતાની ભીડમાં*, *અંદર દીવાદાંડી*, *જીવનનો રીયાઝ* (૨૦૧૦), *ઝાકળ ને તડકાની વચ્ચે*, *મૌનની મહેફિલ* જેવા કાવ્ય સંગ્રહો આપ્યા છે. તેઓ ગુજરાતી તથા ઉર્દૂ ભાષાઓમાં ગઝલોની રચના કરે છે. *કંદિલ* એમનો ઉર્દૂ શાયરીઓનો સંગ્રહ છે. *સરગોશી* (૨૦૦૬) એ *કંદિલ* પછીનો ગઝલ સંગ્રહ છે.

## સંદર્ભ 
શ્રેણી:ગુજરાતી સાહિત્યકાર
શ્રેણી:કુમાર સુવર્ણચંદ્રક વિજેતા
શ્રેણી:૧૯૫૪માં જન્મ
ડેરી

thumb|right|300px|આણંદ ખાતે અમુલ ડેરી
ગાય તથા ભેંસના દૂધનું વેચાણ કરવાના ઉદ્યોગને **ડેરી** કહેવામાં આવે છે. સહકારી ધોરણે ચાલતી અમુલ ડેરી ગુજરાતની જાણીતી ડેરી છે. આ ઉપરાંત રાજ્યના લગભગ બધા વિસ્તારોમાં દુધની ડેરીઓ સહકારી ધોરણે કાર્ય કરી રહી છે. કૃષિ સાથે સંકળાયેલા પશુપાલનના ઉદ્યોગમાં દૂધ એકઠું કરવું, તેની જાળવણી માટેની પ્રક્રિયાઓ કરવી, ગુણવત્તા મુજબ વર્ગીકરણ કરવું, યોગ્ય પેકીંગ કરવું, વેચાણની વ્યવસ્થા કરવી, વધારાના દૂધનો શીત સંગ્રહ તેમ જ તેમાંથી અન્ય બનાવટો બનાવી વેચાણ કરવું વગેરે કાર્યોનું સંચાલન ડેરી દ્વારા કરવામાં આવે છે. આ ઉપરાંત દુધાળા પશુઓના સ્વાસ્થ્ય અને  માટે સમયાંતરે દાક્તરી તપાસ અને સારવાર, પૂરક પોષણયુક્ત આહારની વ્યવસ્થા વગેરે કાર્યો પણ ડેરી દ્વારા કરવામાં આવે છે.

શ્રેણી:ઉદ્યોગ
દાયકો

દસ (૧૦) વર્ષના સમયગાળાને **દાયકો** કહેવાય છે.

## આ પણ જુઓ 
* સદી

શ્રેણી:સમય
શ્રેણી:સંખ્યા
સદી

૧૦૦ (સો) અંક ને **સદી** કહેવામા આવે છે.

## ઉપયોગ 
* ૧૦૦ વર્ષને સદી કહેવામા આવે છે.
* ક્રિકેટ માં ૧૦૦ રન ને સદી કહેવામા આવે છે.

## આ પણ જુઓ 
* દાયકો

શ્રેણી:સમય
શ્રેણી:સંખ્યા
અશોક દવે

**અશોક દવે** ગુજરાતી હાસ્યલેખક અને કટારલેખક છે. હાસ્ય લેખોની સાથે તેઓએ જૂનાં હિન્દી ફિલ્મીસંગીત પર કટાર લખે છે.

## જીવન 
તેમનો જન્મ ૨૯ ફેબ્રુઆરી, ૧૯૫૨ ના રોજ જામનગર ખાતે  થયો હતો. ૧૯૬૯માં તેમણે લખવાની શરૂઆત કરી હતી અને તેના એક વર્ષ પછી *કાજી દૂબલે ક્યું?* સાપ્તાહિક કટાર સંદેશ સમાચારપત્રમાં શરૂ કરી હતી.

## પુસ્તકો
તેમણે કુલ ૧૮ પુસ્તકો લખેલા છે. તેમાંથી અમુક નીચે પ્રમાણે છે.

### હાસ્ય પુસ્તકો
### ફિલ્મી સંગીતજગત
## કટાર
અશોક દવે ગુજરાત સમાચારમાં દર બુધવારે પ્રકાશિત થતી 'બુધવારની બપોર' કટાર (કોલમ)થી જાણીતાં બન્યા છે. વાચકોએ પૂછેલાં પ્રશ્નોનાં તેમનાં વડે અપાતાં ઉત્તરો 'એનકાઉન્ટર' અત્યંત જાણીતી બન્યાં છે. આ સવાલો પહેલાં પૉસ્ટકાર્ડ વડે જ સ્વીકારવામાં આવતાં હતા. માર્ચ–એપ્રિલ ૨૦૧૪ના તેમના અમેરિકા પ્રવાસ દરમિયાન આ પ્રથામાં ફેરફાર કરીને હવે પ્રશ્નો ફક્ત ઇ–મેલના માધ્યમથી જ સ્વીકારે છે. 'દૂર કોઇ ગાયે' તેમની ફિલ્મી સંગીતની કટાર છે.

## સંદર્ભ
## બાહ્ય કડીઓ
* અંગત બ્લોગ
* અશોક દવેનો પરિચય

શ્રેણી:ગુજરાતી સાહિત્યકાર
શ્રેણી:હાસ્ય સાહિત્યકાર
શ્રેણી:૧૯૫૨માં જન્મ
શ્રેણી:જીવિત લોકો
હાપુર

**હાપુર** ભારત દેશના ઉત્તર ભાગમાં આવેલા સૌથી મોટા એવા ઉત્તર પ્રદેશ રાજ્યમાં આવેલા કુલ ૭૦ (સિત્તેર) જિલ્લાઓ પૈકીનો એક એવા પંચશીલ નગર જિલ્લામાં આવેલું એક મહત્વનું શહેર છે. અહીં ૨૮મી સપ્ટેમ્બર, ૨૦૧૧ના રોજ નવા રચાયેલા પંચશીલ નગર જિલ્લાનું મુખ્ય મથક આવેલું છે. વહીવટી દૃષ્ટિએ આ શહેરનો સમાવેશ મેરઠ પ્રાંતમાં કરવામાં આવેલ છે. 

શ્રેણી:ઉત્તર પ્રદેશનાં શહેરો
અમદાવાદના દરવાજા

**અમદાવાદના દરવાજા** ઇ.સ. ૧૪૧૧થી વિવિધ સમયગાળા દરમિયાન અમદાવાદ શહેરના કોટ વિસ્તારમાં પ્રવેશ માટે બંધાયેલા દરવાજા છે. આ દરવાજાને અનન્ય નામ અને ઈતિહાસ છે. લગભગ દરેક દરવાજાના નામ તેની આસપાસના વિસ્તારોના નામ પરથી પડેલ છે.

## ઈતિહાસ
અમદાવાદની સ્થાપના ૧૪૧૧માં અહમદશાહ દ્વારા પ્રાચીન શહેર આશાવલની ઉપર કરવામાં આવી હતી. તેણે પ્રથમ કિલ્લો ભદ્રનો કિલ્લો માણેક બૂર્જ પર બાંધ્યો હતો. ભદ્રના કિલ્લાને કિલ્લાના દરવાજા સિવાય આઠ દરવાજાઓ હતા. જ્યારે શહેરનો વિકાસ થયો ત્યારે, અહમદ શાહે બીજો કિલ્લો બાંધ્યો જે ૧૪૮૬માં મહમદ બેગડા દ્વારા વિસ્તારવામાં આવ્યો. બીજા કિલ્લાને ૧૨ મુખ્ય દરવાજાઓ અને અન્ય નાનાં દરવાજાઓ હતા. રેલ્વેના આગમન સાથે બ્રિટિશરોએ પરિવહનની સગવડતા માટે બીજા બે દરવાજાઓ બાંધ્યા. શહેરની કિલ્લાની દિવાલો તૂટતી જવાની સાથે આ દરવાજાઓ સ્મારક તરીકે રહી જવા પામ્યા.

## દરવાજાઓ
મોટાભાગના લોકો માટે છે કે અમદાવાદને ૧૨ દરવાજાઓ હતા પણ કેટલાંક ઈતિહાસકારો સૂચવે છે કે ૧૬ હતા. પાછળથી સંશોધકોએ જાણ્યું કે અમદાવાદને ૨૧ દરવાજાઓ હતા.
* **જમાલપુર દરવાજા** () - વડોદરા અને અન્ય શહેરો માટેનો નિર્ગમ દ્વાર હતો.
* **ખાન-એ-જહાં દરવાજા** ( - આનો ઉપયોગ આકસ્મિક નિર્ગમ માટે થતો હતો.
* **રાયખડ દરવાજા** () - સાબરમતી નદીએ જવા માટે આ દરવાજાનો ઉપયોગ થતો હતો.
* **માણેક દરવાજો**  - આ દરવાજો રાયખડની ઉત્તરે અને ગણેશ દરવાજાની ૧૫૮ ફીટ દક્ષિણ-પૂર્વે હતો. હવે નાશ પામેલ છે.
* **ખાનપુર દરવાજા** () - તે  રાજાના ઉદ્યાનનો પ્રવેશદ્વાર હતો.

નીચેનાં બે દરવાજાઓ બ્રિટિશ સરકાર દ્વારા બનાવવામાં આવ્યા હતા.

thumb|પ્રેમ દરવાજા
* **પ્રેમ દરવાજા** () - વ્યપારીઓ ધંધા માટે ઉપયોગ કરતા હતા.
thumb|પાંચકુવા દરવાજા
* **પાંચકુવા દરવાજા** () - શહેરનો ફેલાવો વધતા આ દરવાજાનું નિર્માણ કરવામાં આવ્યું હતું.

### અન્ય દરવાજા 
* **ખરું દરવાજા** - સૈનિકો માટેની વધારાની ચોકી માટે તેનું કારંજમાં નિર્માણ કરવામાં આવ્યું હતું.
* **હલીમ દરવાજા** - એકસમયે શાહપુરમાં આ દરવાજા ઉપસ્થિત હતા. સૈનિકો આ રસ્તાનો ઉપયોગ કરતા હતા.

thumb|શાહ-એ-આલમ દરવાજા ૧૮૮૦માં
આ સિવાય આજના અમદાવાદમાં ગોમતીપુર દરવાજા અને શાહ-આલમ દરવાજા પણ હાજર છે.

## ચિત્રો

File:Teen-Darwaza.jpg|ત્રણ દરવાજા
File:Bhadra Fort.JPG|ભદ્રનો કિલ્લો
File:Panch Kuva (1).jpg|પાંચ કુવા
File:Prem Darvaja.jpg |પ્રેમ દરવાજા
File:Delhi Darwaja - (3).jpg|દિલ્હી દરવાજા
File:Astodiya Gate Night.jpg|આસ્ટોડિયા દરવાજા

## આ પણ જુઓ
* અમદાવાદ

## સંદર્ભો
## બાહ્ય કડીઓ
* અમદાવાદના દરવાજા 

શ્રેણી:અમદાવાદ
શ્રેણી:રાષ્ટ્રીય મહત્વનાં સ્મારકો
ભારતીય રાષ્ટ્રીય કોંગ્રેસ

**ભારતીય રાષ્ટ્રીય કોંગ્રેસ** (**INC**, જેને ઘણી વખત **કોંગ્રેસ** કહેવામાં આવે છે) એ ભારતમાં એક વ્યાપક રીતે આધારિત રાજકીય પક્ષ છે. 1885માં સ્થપાયેલ, તે એશિયા અને આફ્રિકામાં બ્રિટીશ સામ્રાજ્યમાં ઉદ્‌ભવનાર પ્રથમ આધુનિક રાષ્ટ્રવાદી ચળવળ હતી. 19મી સદીના ઉત્તરાર્ધમાં અને ખાસ કરીને 1920 પછી, મહાત્મા ગાંધીના નેતૃત્વ હેઠળ, કોંગ્રેસ પ્રમુખ બની ભારતીય સ્વતંત્રતા ચળવળના નેતા, 1 કરોડ 50 લાખ (15 મિલિયન)થી અને 7 કરોડ (70 મિલિયન)થી સહભાગીઓ. કૉંગ્રેસે ભારતને ગ્રેટ બ્રિટનથી સ્વતંત્રતા અપાવવા માટે કામ કર્યું, અને બ્રિટીશ સામ્રાજ્યમાં અન્ય વિરોધી વસાહતી રાષ્ટ્રવાદી ચળવળને પ્રભાવિત કરી.

કોંગ્રેસ એક બિનસાંપ્રદાયિક પક્ષ છે, જેનો સામાજિક ઉદારમતવાદી મંચ સામાન્ય રીતે ભારતીય રાજકારણના કેન્દ્રથી ડાબેરી ગણવામાં આવે છે. કોંગ્રેસની સામાજિક નીતિ સર્વોદયના ગાંધીવાદી સિદ્ધાંત પર આધારિત છે - સમાજના તમામ વિભાગોને ઉપર લાવવા - જેમાં આર્થિક રીતે ગરીબ અને સામાજિક હાંસિયાવાળા લોકોના જીવનમાં સુધારો થાય છે. પક્ષ મુખ્યત્વે સામાજિક ઉદારવાદને સમર્થન આપે છે. વ્યક્તિગત સ્વાતંત્ર્ય અને સામાજિક ન્યાયને સંતુલિત કરવા, અને બિનસાંપ્રદાયિકતા-ધાર્મિક નિયમો અને ઉપદેશોથી મુક્ત થવાના અધિકાર પર ભાર મૂકતા.

ભારતની સ્વતંત્રતા પછી 1947માં કોંગ્રેસે ભારતની કેન્દ્ર સરકાર અને અનેક ક્ષેત્રીય રાજ્ય સરકારો બનાવ્યા. કોંગ્રેસ ભારતની પ્રબળ રાજકીય પાર્ટી બની છે; 2015ની સાલથી, સ્વતંત્રતા પછીના 15 સામાન્ય ચૂંટણીઓમાં, તે છ વખતમાં સંપૂર્ણ બહુમતી જીતી ગઈ છે અને શાસક ગઠબંધનને ચાર વખત આગળ વધારી છે, જે કેન્દ્ર સરકારનું 49 વર્ષ સુધીનું મથાળું છે. સાત કોંગ્રેસી વડા પ્રધાનો છે, પ્રથમ જવાહરલાલ નહેરુ (1947-1964) અને તાજેતરમાં જ મનમોહન સિંહ (2004-2014) હતા. 2014માં ભારતની છેલ્લી સામાન્ય ચૂંટણીમાં તેણે સારી કામગીરી બજાવી ન હોવા છતાં, તે ભારતની  બીજી રાષ્ટ્રીય, રાજકીય પક્ષો, જમણેરી, હિન્દુ રાષ્ટ્રવાદી, ભારતીય જનતા પાર્ટી(બીજેપી) સાથે છે. 2014ની સામાન્ય ચૂંટણીઓમાં, કૉંગ્રેસનો આ સ્વતંત્રતા પછીની સામાન્ય ચૂંટણીમાં ખૂબ નબળો દેખાવ રહ્યો, જેમાં 543 સભ્યોની લોકસભામાં ફક્ત 44 બેઠકો જીતી હતી.

2004થી 2014 સુધીમાં, કોંગ્રેસી નેતૃત્વવાળી **યુનાઈટેડ પ્રોગ્રેસિવ એલાયન્સ**, કેટલાક પ્રાદેશિક પક્ષોની ગઠબંધન, ભારત સરકારની રચના કરી, અને વડા પ્રધાન મનમોહન સિંઘ અધ્યક્ષ હતા. આ સમયગાળા દરમિયાન પક્ષના નેતા સોનિયા ગાંધીએ પક્ષના પ્રમુખ તરીકે સૌથી લાંબો સમયની સેવા આપી છે. મે 2018ની જેમ, પક્ષ સાત વિધાનસભાની સત્તા ધરાવે છે:  રાજસ્થાન, મધ્ય પ્રદેશ, છત્તીસગઢ પંજાબ, મિઝોરમ, કર્ણાટક(જેડી (એસ) સાથે જોડાણમાં) અને પૌડુચેરીનું કેન્દ્રશાસિત પ્રદેશ.

## ઇતિહાસ 
ભારતીય રાષ્ટ્રીય કોંગ્રેસનો ઈતિહાસ બે અલગ યુગમાં વિભાજીત થાય છે :
* આઝાદી પહેલાનો યુગ, જયારે કોંગ્રેસ પાર્ટી સંપૂર્ણ ભારતમાં આઝાદીની ચળવળમાં સૌથી મોખરે તેમજ લોકોની જાગૃતિ માટેનું એક સાધન હતી ;
* આઝાદી પછીનો યુગ, જયારે કોંગ્રેસ પાર્ટી ભારતના રાજકારણમાં અગ્રણી સ્થાન ભોગવ્યુ. ૧૯૪૭ ની આઝાદી પછીના ૬૦ વર્ષમાંથી ૪૮ વર્ષ સુધી અવિરત શાસન કર્યું.

આઝાદી પહેલાના યુગમાં, કોંગ્રેસ વૈચારિક રીતે બે ભાગમાં વહેચાયેલી હતી, નમ્ર મતવાદી અને આંદોલનકારી  નમ્ર મતવાદીઓ ભણેલા ગણેલા અને કોઈ પણ પ્રકારની લડાઈ લડ્યા વગર ભારતની આઝાદી માટે દેશને દોરવા તથા લોકોનો વિશ્વાસ જીતવા માંગતા હતા; જયારે બીજી બાજુ આંદોલનકારીઓ વધુ અગ્રેસર ક્રાંતિકારી પગલા ભરવાની તરફેણમાં હતા અને INC ને પેરામીલીટરી ગ્રુપ બનાવવાની ઈચ્છા ધરાવતા હતા.

## સંદર્ભ
## બાહ્ય કડીઓ
* 
* ભારતીય રાષ્ટ્રીય કોંગ્રેસ 

શ્રેણી:ભારતીય રાષ્ટ્રીય કોંગ્રેસ
દક્ષિણ આફ્રિકા

**દક્ષિણ આફ્રિકા**, આધિકારિક રીતે **દક્ષિણ આફ્રિકાનું પ્રજાસત્તાક** આફ્રિકામાં દક્ષિણે આવેલ દેશ છે. તે નવ પ્રાંતોમાં વહચાયેલ છે અને નો દરિયાકિનારો ધરાવે છે.  

તેની ઉત્તરે નામીબીઆ, બોત્સ્વાના અને ઝિમ્બાબ્વે તથા પૂર્વે મોઝામ્બિક અને સ્વાઝીલેન્ડ આવેલ છે; જ્યારે લેસોથો દેશ દક્ષિણ આફ્રિકાની ભૂમિ વચ્ચેમાં આવેલો છે. ક્ષેત્રફળ પ્રમાણે દક્ષિણ આફ્રિકા દુનિયામાં ૨૫મા ક્રમનો અને વસ્તીની દ્રષ્ટિએ ૨૪મા ક્રમનો દેશ છે.

જોહાનસબર્ગ દક્ષિણ આફ્રિકાનું સૌથી મોટું શહેર છે. વિવિધ પ્રયોજનો માટે દક્ષિણ આફ્રિકાનાં ત્રણ પાટનગરો હોય છે: પ્રિટોરીયા, જ્યાં સરકારનું મુખ્ય કાર્યાલય આવેલું છે; બ્લુમ્ફોંટેન, જ્યાં દેશની સૌથી ઉચ્ચ અદાલત આવેલી છે અને કેપટાઉન, જ્યાં સંસદ આવેલું છે.

દેશની અગિયાર સત્તાવાર ભાષાઓ છે - આફ્રિકાંસ, અંગ્રેજી, ન્ડેબેલે, ક્ષોસા, ઝુલુ, સ્વાટી, ત્સ્વારા, સોથો, સેસોટો સે લેબોઆ, વેન્ડા અને ત્સોંગા. આ દેશની વસ્તીની બહુવંશીયતાનું પ્રતિબિંબ છે.

## સંદર્ભો
શ્રેણી:દક્ષિણ આફ્રિકા
કીર્તિ મંદિર

**કીર્તિ મંદિર**નો સંદર્ભ નીચે પ્રમાણે હોઇ શકે છે:

# કીર્તિ મંદિર, પોરબંદર, મહાત્મા ગાંધીનું જન્મસ્થળ સ્મારક.
# કીર્તિ મંદિર, વડોદરા, વડોદરાના ગાયકવાડી શાસકોના પાળિયા.
હિમાલયન પાઈકા

**હિમાલયન પાઈકા** એ એક સસ્તન પ્રાણી છે. આ પ્રાણી હિમાલયના બર્ફીલા પહાડોમાં તીવ્ર ઠંડીમાં વસવાટ કરતું ઉંદર જેવું પ્રાણી છે. તેના પગ ટૂંકા અને કાન ગોળાકાર હોય છે. પાઈકાની કુલ ૩૦ (ત્રીસ) જેટલી જાતિઓ વિશ્વમાં જોવા મળે છે. હિમાલય સિવાય અલાસ્કા અને કોલંબિયાના પર્વત વિસ્તારો કે જે બરફ વડે આચ્છાદિત છે, ત્યાં પણ પાઈકા જોવા મળે છે.

૪૦૦૦ ફૂટથી વધારે ઊંચા વિસ્તારોમાં આ પ્રાણી રહી શકે તે માટે તેનાં વિશિષ્ટ રચના ધરાવતાં ફેફસાં છે.

## સંદર્ભો
શ્રેણી:જીવશાસ્ત્ર
શ્રેણી:પ્રાણીઓ
શ્રેણી:સસ્તન પ્રાણીઓ
આંબલીયા (તા. માણાવદર)

**આંબલીયા**, ભારત દેશ ના પશ્ચિમ માં આવેલ ગુજરાત રાજ્ય ના સૌરાષ્ટ્ર માં આવેલ મહત્વ ના જુનાગઢ જિલ્લાના માણાવદર તાલુકાનું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, બાજરી, કપાસ, મગફળી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:માણાવદર તાલુકો
કમલેશ્વર બંધ

**કમલેશ્વર બંધ** ગીરનાં જંગલમાં આવેલો છે. આ બંધ તાલાલા શહેર સાથે તાલુકાનાં ગ્રામ્ય વિસ્તાર અને ગીર જંગલનાં વન્યપ્રાણીઓ માટે પીવાનાં પાણીનો એકમાત્ર સ્રોત છે. આ બંધ હીરણ નદી પર બાંધવામાં આવ્યો છે. સાસણ ગીર ગામમાં વનખાતાના કાર્યાલયની બાજુમાં મગર-ઉછેર કેન્દ્ર ચાલે છે, એમાં ઉછેરવામાં આવેલી મગરો અમુક વયની થાય ત્યારે આ ડેમમાં છોડવામાં આવે છે. આ બંધ ખાતેથી બાંધવામાં આવેલ નહેર મારફત તાલાલા, ઘુંસીયા, ગલીયાવડ, પીપળવા, બોરવાવ, વીરપુર, ગુંદરણ, ધ્રામણવા ગામને ખેતી માટે પાણી આપી શકાય છે. આ ઉપરાંત વેરાવળ તાલુકાનાં ગુણપર, સોનારીયા, કાજલી વગેરે ગામોને પણ આ નહેરનું પાણી પંહોચાડી શકાય છે.

## વન-અવલોકન સ્થળ 
કમલેશ્વર બંધ પર વનખાતા દ્વારા એક વોચ-ટાવર બનાવીને આ જગ્યાએ વન-અવલોકન સ્થળ બનાવવામાં આવ્યું છે. 

## કમલેશ્વર મહાદેવ 
એક સમયે આ બંધની પાસે **કમલેશ્વર મહાદેવ**નું પ્રસિદ્ધ મંદિર હતું અને એ મંદિરના નામ પરથી આ બંધનું નામ કમલેશ્વર બંધ રાખવામાં આવ્યુ છે. ૧૯૯૦ના દાયકા સુધી આ મંદિરની પાસે પર્યાવરણ શિક્ષણ શિબીરોનું નિયમિત આયોજન કરવામાં આવતું હતું. મંદિરની મુલાકાત જ્યારથી સામાન્ય જનતા માટે બંધ કરવામાં આવી, ત્યારથી આ શિબિરનું સ્થળ પણ બંધ કરી દેવામાં આવ્યુ છે.

## સંદર્ભ 
## બાહ્ય કડીઓ 
* કમલેશ્વર બંધ પર વનખાતા દ્વારા બનાવવમાં આવેલા એક વોચ-ટાવર પાસેથી જોવા મળતા સુર્યોદયનો ગુગલ-સ્ટ્રીટ-વ્યુ

શ્રેણી:ગુજરાતના ડેમ
શ્રેણી:ગીર સોમનાથ જિલ્લો